
Mirando loke ta pasando den enseñanza 

SIMAR TA CONVOCA REUNION 
CU TUR MIEMBRO Y VELD 
COMPLETO Dl ENSEÑANZA 



LEY di Calamidad ta in place, pero tin hende no 
ta compronde kico e ley aki ta nifica. Ayera tardi 
SIMAR a convoca un conferencia di prensa ex- 
traordinario pa splica cu Gobierno ta haciendo 
hopi cos, pero no ta envolvi sindicatonan. Y esey ta 
loke SIMAR ta denuncia. Awe varios skol ta habri 
cu un cantidad di protocol, pero cu ningun dia a 
ser discuti p.e. cu SIMAR. No tin ningun clase di 
dialogo cu e.o. SIMAR, unda Gobierno ta trapando 
riba derecho di e maestronan. 

Pesey SIMAR ta convocando un conferencia cu tur 
esnan den veld di enseñanza, pa determina ki de- 
cision pa tuma. 

E reunion aki lo tuma lugar awe tardi 5 or na 
Compleho Deportivo Frans Figaroa. E crisis aki a 
trece hopi inseguridad y a trece hopi cambio sin 
ningun clase di consulta. Pesey SIMAR kier expre- 
sa su disgusto e forma cu ta trata maestronan y e 
sindicato, cu no tin claridad. 

Docentenan a haya cu Gobierno y sigur e Minister 
ta trapando riba nan derechonan y dia pa dia ta bi- 
rando peor. Awe tardi e sindicato ta spera di haya 
un mandato kico pa haci, pa recupera nan posicion 
como sindicato. 

Dollars = Florin - mester por sigui? 



FOR DI dia cu a sera nos frontera, ta masha cambio a ser 
haci y pueblo a experiencia esaki tambe. Un di nan ta, cu 
varios negoshi a tuma e iniciativa pa sigui cu nan benta, 
alegando cu nan prijs na dolars awor ta na florin. 

Lagami cuminsa na bisa cu cada doño di tienda/negoshi of 
restaurant pa dicidi e prijs pa nan productonan manera 
nan ta desea. Sinembargo tur e cambio aki di dolar pa florin 
a ser haci pa motibo cada negoshi tin necesidad di e sosten 
di nos localnan mas cu nunca y como tal a bin cu e briyante 
idea pa cambia nan prijs cu nan tin na dolars pa florin Aru- 
biano y asina cater e comundiad local, Nan mes por mira 
resultado di e decision magnifico aki. 

Pesey ora cu habri e fronteranan bek, evita di bay bek na 
prijsnan na dolar. Mi pregunta ta, dicon ora cu a surgi e 
pandemia global e negociantenan a bin realisa con impor- 
tante y di balor e localnan di berdad ta pa nan negoshi riba 
e isla aki. 

Prome cu Covid-19 mayoria di e isla aki, semper a focus 
riba turismo so, loke ta comprendibel, pasobra turismo ta 
e gran parti di economia di nos pais y asina ta percura pa 
entrada di hopi. 

Sinembargo ta bon pa recorda tur hende cu nos hendenan 
local, ningun du nan ta gana nan salario na dolars, pero ta 
wordo paga na FLORIN. 

Bo no ta kere cu ta inhusto cu mayoria di prijs ta na dolars, 
maske ley ta bisa cu e mester ta na florin. Prome cu Covid 
19 un cuminda den un restaurant ta costa $20 y cu tur lo- 
cals mester paga Awg 35. Pero for di dia cu nos no tin nin- 
gun turista mas y pa por hala e local pa bin bo restaurant, 
e prijsnan a cambia y e ora ey si e comerciantenan a bisa, 
paga dolar pa florin, esta e ora ey si ta permiti pa paga pa 
mesun cuminda 20 florin. 


Pasobra e mesun comerciante aki kier sosten di e localnan, 
anto pakico e no por sigui despues di habri fronteranan bek. 

Lo saca mas beneficio si un local por paga 20 florin, enbes di 
paga e acostrumbrado Awg 35. Sigur ta bon pa sigui cater e 
turistanan, pero tur loke nos kier bisa ta, cu nos como isla 
tambe tin cu siña pa tuma NOS comunidad for granted. 
Nos tin cu siña pa no sirbi e turista so, pero cu nos localnan 
sigur ta masha importante pa tur negoshi cu ta ser haci na 
Aruba, siendo e localnan t’e curazon di e pais aki. 

Prome cu Covid-19 un cantidad di producto n’e isla aki, ta- 
bata y ta inafortable pa nos localnan cumpra, siendo cu e no 
mester t’asina. E local tambe tin derecho di cumpra algo cu 
e ta gust ana un prijs razonable. 

Awor durante e pandemia di coronavirus tin asina tanto 
producto ta afordable pa nos localnan, cu nan por cumpra, 
bao di circumstancia normal. 

E normal a cambia awor, unda e pandemia a mustra nos 
cu por haci negoshi pa sobrevivi, pasobra cu e sosten di e 
clientela local por, pero pagando na florin. 

E comerciante no mester tuma bentaha di comunidad, p’e 
hecho cu nanta kere cu nan por haci mas ganashi si e prijs- 
nan ta na dolars. E prijsnan por ta na dolars p’e turistanan, 
pero cu e mesun prijs mester ta posibel p’e localnan y na 
florin. 

Nos ta gradici tur e comeriantenan na Aruba, cu ya caba 
a cuminsa cater nos localnan, dor di cambia nan prijs di 
dolar den florin. Mester recorda cu sosten di nos hendenan 
local ta mas importante hasta cu e sosten di e turistanan. 
E comerciante y pueblo en general, cu ta sigui pa duna un 
reaccion riba e topico aki, ta mas cu welcome. 

Segun NRC 

Aruba a bay di acuerdo cu condicionnan 


pa haya placa 

ARUBA a bai di acuerdo cu e condicionnan pa haya e 
di dos pakete di sosten financiero for di Gobierno Hulan- 
des. Ta trata aki di un total di 113,3 miyon florin (58,2 
miyoen euro) cu ta wordo paga den dos biaha. Asina e 
vocero di Ministerio di Relacion Interno a duna di conoce 
diasabra ultimo na NRC. 

E prome parti na razon di 63,9 miyon florin, ta un presta- 
mo sin pago di interes. E di dos parti cu ta 49,4 miyon 
florin lo wordo ehecuta n’e momento cu Aruba cumpli cu 
e condicionnan stipula. 


for di Hulanda 

Manera mester bin un reforma di salario na tur e islanan 
di Caribe Hulandes, E Minister y Parlamentarionan mes- 
ter entrega 25% di nan salario, E empleadonan publico y 
colaboradornaqn mester entrega 12.5%. E condicionnan 
aki no ta temporal, pero pa semper, segun Ministerio di 
Relacion Interior. Aruba t’e prome di e islanan cu bay di 
acuerdo cu e condicionnan impone. E Prome Minister di 
Corsou, Eugene Rhuggenaath a expresa su mes negative 
riba e condicionnan aki. E1 a califica nan como “irealis- 
tico”. E opcion pa acepta e pakete di sosten ta riba mesa 
te cu diarazon awor, segun publicacion di NRC. 


Entrante awe 

A keda cancela, Shelter in Place y Samenscholing 
y limitacion di hende den establecimento 

Pero bar, spa y casino ta keda sera 


DURANTE conferencia di prensa di Minister di Salud 
Publico, Turismo y Deporte Sr. Dangui Oduber diabierna 
ultimo, el a informa cu Aruba ta asina leu y prepara pa di- 
aluna awor por duna inicio na e siguiente Fase di Aruba su 
recuperacion y futuro. 

E strategia di Gobierno a funciona y a logra di “Crash the 
Curve” di Covid 19 y por cuminsa habri poco poco bek eco- 
nomia y bida social na Aruba. Esaki ta bay segun plan cu a 
ser traha y e protocolnan cu a keda anuncia. 

Shelter in place y Samenscholings verbod ta keda cancela 
entrante dialuna, e limitacion di cantidad di hende den un 
establecimento tambe ta keda cancela. Scolnan tambe por 
cuminsa, specialmente despues cu a tene mainta di infor- 
macion pa maestronan y anochie di informacion pa mayor- 
nan. 

DVG, HAVA, HOH y JGZ a duna splicacion amplio cu e 
virus no ta ser transmiti den nos comunidad. Na Aruba ya 
a pasa mas cu 26 dia sin tin transmision di e virus y segun 
RIVM y WHO nan investigacion, tur cos ta mustra cu e 
mucha ta safe cu e virus no ta ser transmiti entre mucha 
cu mucha, pues no tin mester di tene distanciamento fisico- 
social bao di muchanan. Pa loke ta maestronan si ta ser 
indica pa nan sigui estrictamente e reglanan di protocol pa 
loke ta distanciamento fisico-social y hygiena. Varios scol 
cu ya a prepara y ta cla lo cuminsa dialuna caba cu nan 


klasnan, scolnan cu no ta cla ainda tin un siman pa keda 
cla cu nan preparacionnan. Gobierno ta spera si cu pa dia 
25 di mei tur scol ta cla cu nan preparacionnan pa asina tur 
por habri. 

Entrante dialuna proyectonan di construccion cu a para 
awor lo por sigui, centronan comercial, misa, tempelnan, y 
cinemas por habri bek y sigui cu nan actividadnan. 

Pa loke ta trata deporte, training di deporte di equipo cu ta 
hunga pafor por cuminsa pero deporte di contacto si ainda 
no. Den e parti 2 di Fase 2 cual ta cuminsa dia 25 di mei, 
crashnan y trai merdia lo por cuminsa opera, restaurant- 
nan cu ta sirbi cuminda pa su huespednan den patio pa- 
for por habri, e restaruantnan mester cumpli cu e protocol 
estableci y mester tin un seyo di Clean Seal Certification 
program di ATA y Departamento di Salud. Bar Restaurant 
no ta bin na remarca pa habri dia 25 ainda. Tambe salon di 
beyesa y barber lo por habr dia 25 di mei. 

Spa, Bar Restaurant, Casino ainda no ta habri y eventonan 
public tampoco por tuma lugar ainda. Gobierno di Aruba ta 
spera cu tur establecimento cu ta na turno pa habri sigui e 
reglanan di e protocolnan di e Normal Nobo na trabao esta- 
bleci pa DVG. Pa mas informacion por download e protocol- 
nan na www.arubacovidl9.org. Lo tin control di Taskforce 
pa percura pa tur instancia ta cumpli. 

Parlamentario Michael Lampe 

Mocion di AVP reduccion di 25% di salario 
di Parlamentar ionan aproba porfin 



DIABIERNA atardi Parlamento 
a aproba e concepto di ley caminda 
miembronan di Parlamento ta en- 
trega 25% for di nan salario p’asina 
duna un aporte n’e situacion actual 
cu e pais ta pasando aden. 

Miembro di fraccion di AVP, sr. Mi- 
chael Lampe a mustra despues di e 
reunion cu ta sumamente tristo pa 
mira con e proceso di aprobacion a 
dura asina largo, debi n’e guera cu 
tabatin entre e fraccionnan cu ta sos- 
tene Gobierno, riba kende lo presen- 
ta e ley y cuanto e porcentahe cu e 
miembronan lo tin cu entrega. 

“Mientras cu e weganan politico aki 
tabata tuma den seno di e fraccionnan 
di Gobierno, Aruba ta pasando den 
momentonan dificil caminda Parla- 
mentarionan mester duna ehempel 
di ta solidario cu nos pueblo, pero 
lamentablemente e weganan politico 
aki tabatin nan prioridad. 

Weganan cu ta bin net di e generacion 
jong cu a sali bisa for di comienso, cu 
e generacion nobo aki lo ba hiba un 
politica profesional y cu nan ta ge- 
link cu pueblo y ta para cu tur hende 
den e trabou cu nan tin cu eherce. 

Aki tin cu mustra cu mientras taba- 
tin un rancamento di cabuya entre 
MEP y POR riba kende ta bay duna 
cuanto y di unda, tur esaki a stroba 
e proceso pa baha salario loke a pone 
cu colega Arthur Dowers a presenta 
un mocion pa ancra e 25% aki, sino e 
lo bay tarda mas hopi ainda loke ta 
inaceptabel pa un proceso cu t’asina 
importante n’e momentonan aki. 


Nos tin hendenan cu ta perdiendo 
trabou, kendenan no tin entrada y 
ta nos tur hunto cu para duro hunto 
cu otro p’asina pasa dor di e momen- 
tonan dificil aki, caminda no ta mo- 
mento pa hunga politica, pero neta- 
mente un ocasion pa demostra como 
Parlamento cu berdad tin un cambio, 
cu ta hala politica un banda, ta hala 
bo color politico un banda p’asina nos 
por para hunto cu Aruba. 

Mi ta hopi contento cu nos por a 
tuma e iniciativa aki cu e mocion aki 
p’asina ancra e 25% aki y asina caba 
cu e discusion cu tabata existi entre 
fraccionnan di Gobierno den Parla- 
mento y tuma un decision den esaki. 

Awe nos a pasa e ley aki caminda e 
mocion cu fraccion di AVP a presen- 
ta, a wordo sosteni pa tur hende y 
para asina e discusion constante en- 
tre fraccion di MEP y POR por a yega 
su fin. 

Loke ta remarcabel tambe ta cu nos 
por a constata cu Gabinete Wever 
Croes a tuma over e mesun decision 
aki y Ministernan tambe lo entrega 


25% manera Parlementarionan y 
mirando cu Gobierno tampoco ta tu- 
mando decisionnan concreto den e 
periodo aki. 

Aruba mester liderasgo caminda de- 
cisionnan serio ta wordo tuma, pero 
den e caso aki no por a tuma esaki 
inicialmente, pero ta Gobierno Hu- 
landes ta ancra e 25% aki tambe 
p’e Ministernan di Gabinete Wever 
Croes. 

E caos ta birando mas grandi y pueb- 
lo ta buscando lidernan cu realmente 
por para cu e dolor di pueblo y nos ta 
ripara cu mas y mas e caos ta creci- 
endo y lametablemente esaki ta cre- 
ciendo den henter e pais. 

Ta di lamenta cu esaki ta bayendo 
den e forma aki caminda e.o. Gobi- 
erno no ta tumando decisionnan pa 
stimula economia di e pais p’e crece 
bek caminda por mira cu constante- 
mente Gobierno ta tene conferencia 
di prensa caminda ta papia di loke ta 
pasando, pero sin duna plan concreto 
riba kico e ta bay haci pa atende cu 
e situacion,” Parlamentario Michael 
Lampe di AVP a declara. 

A bolbe nombra Raymond Gradus como Presidente di CAft 


Raymond Gradus a bolbe keda nombra pa un 
periodo di 3 aña como Presidente di CAft, cu 
te Colegio di Supervision Financiero, pa Aru- 
ba, Corsou, St. Maarten y Islanan Bes. 

Na Aruba partido di Gobierno ultimamente 
tabatin critica riba Raymond Gradus, pero 
awor nan tin cu keda biba cune pa 3 aña mas. 

Su nombramento ta drenta na vigor dia 1 di 
juli awor, segun decision tuma pa Conseho di 
Minister di Reino. Raymond Gradus ta profe- 
sor di Vrije Universiteit di Amsterdam y tin 
amplio experiencia den economia y finanza, 
pero tambe tin experiencia riba asunto social, 
maneho di medio ambiente y mucho mas. 



Control di Motorunit 
a parti 18 boet 


DIASABRA den oranan di anochi y na 
puntonan strategico Unidad Motorisa a 
eherce su controlnan. 

Un total di 18 boet a wordo parti pa sur- 
pasa velocidad maximo. 

Un persona a wordo deteni pa surpasa 
velocidad maximo, no a sigi orden di Po- 
lis ora a trata di pare y despues a re- 
sulta cu e tabata maneha bou influencia 
di alcohol. 

Cuerpo Policial ta keda conseha pa si bo 
ta pensa di bebe alcohol haci uso di bo 
AMIGODIDI, pasobra controlnan di nos 
Unidadnan Motorisa lo continua. 


' & 

'i 

\ e* 

Red Cross + Aruba 


Registra pa ricibi ayudo via Cruz Cora Aruba 

Con? 

https://redcrossaruba.com/projecto-asistencia-social 
Nos team lo tuma contacto pa brinda ayudo. 

Por registra solamente si: NO tin salario, NO ta ricibi ayudo di FASE of NO tin cuminda y no por cumpra esaki 

Ccmdela grandi na Barcadera 



AVIS 


wAV\J -Mainta 

#1 Online 

PARTICIPACION IMPORTANTE 


En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 

noticia@ awemainta.com 
toko@ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB #22982600. 

Danki pa e cooperacion di semper. 


TABATA algo pasa di 8’or di mainta cu 
varios persona a ripara huma preto tabata 
sali den area di Barcadera. E huma tabata 
grandi y preto y Polis a ser avisa. A resulta 
cu un tipo di junkyard un tiki mas pariba di 
Arugas, cu sa recycle entre otro hero bieu, 
tabata na candela. 

Segun informe n’e sitio tabata trata no sola- 
mente di hero, pero di tire tambe cu a pro- 
duci huma scur y hopi diki. 

Polis cu tabata n’e sitio a pidi presencia di 
brandweer inmediatamente. Diferente uni- 
dad di bombero a yega n’e sitio y a cuminsa 
mesora di combati e candela. 

Den un rato di ora nan a logra di domina e 
candela, mientras un di e trucknan a bay 
jena nan tanki cu mas awa pa medio di 
un fire-hydrant na otro banda di caminda. 
Awor ta keda na Polis y of Brandweer pa in- 
vestiga con e lugar aki por a pega candela. 





























Dialuna, 18 Mei 2020 


AWEMainta 


7 


Atraco Team a detene atracador cu a bay cu celular 




DIASABRA mainta den area di Jaburibari, 
Atraco Team a detene e homber di inisialnan 
J.N.P.S. di 26 aña (Nacionalidad Dominicano) 
kende tin di haber cu e atraco riba un dama 
canando riba Watty Vos Boulevard. 

E Dominicano aki, a atraca un dama dia 3 di 
mei den oranan tempran di mainta. Un homber 
desconoci p’e a acerk’e cu un arma blanco den 
man, exigiendo su placa. Pero como cu e tabata 
canando pa haci ehercisio, e no tabatin nada riba 
dje. E ladron abusador a dicidi di horta su celular 
bay cu ne, lagando e victima indefenso y sin comu- 
nicacion atras. 

E victima a bati alarma te ora cu el a yega cas. 
Recherchenan di Atraco Team a presenta y di bi- 
aha a cuminsa cu un investigacion pa por yega n’e 
sospechoso. Den proceso di e investigacion, diasa- 
bra mainta pa mas o menos ll:00am Polis a logra 
detene e atracador. 

Pa por a deten’e, varios unidad di Recherche a 
bloki’e riba e caminda di Jaburibari na momento 
cu el a sali pa subi caminda na pia. A pone drumi 
plat na tera y a pidi asistencia di e Transportwa- 
gen di Polis pa hib’e Warda di Polis. 

Ey mesora a start cu e proceso di interogacion y 
tambe a check su permiso. Aki a haya sa cu ta tra- 
ta di un persona di nacionalidad Dominicano, tin 
status legal na Aruba y tin 26 aña di edad. Awor 
e investigacion lo mester saca afo kico a sosode. 
Nan ta scuchando e version di e detenido, kende 
tin cu bay paga p’e crimen di atraco cu el a comete 
riba un dama cu tabata haciendo ehercicio riba 
Watty Vos Boulevard. 

No ta descarta cu lo tin mas detencion. Ta keda 
pidi pueblo sigi duna informacion na tiplijn 11141. 


En conexion cu Dia di Asuncion, nos ta participa cu nos oficina y 
departamentonan tecnico na Oranjestad, San Nicolas y Hato lo ta 
cera henter dia: 

Diahuebs, 21 di mei 2020 
Diabierna, 22 di mei 2020 

Den caso di emergencia, por yama nos 
Departamento di Storing libremente na 523-7147. 



Danki pa e comprension 


523 71001 customerservice@elmar.aw 

Dia Internacional di Telefon pa ayudo di mucha 


AYERA 17 di mei tabata Dia 
Internacional di Telefon pa ayu- 
do di mucha y hoben. Riba e dia 
aki Telefon pa Hubentud Aruba 
ta para keto y celebra hunto cu 
su partnernan internacional e 
importancia pa un pais tin un 
telefon pa ayudo di mucha y ho- 
ben. E aña aki mas cu nunca e 
importancia di ayudo via tele- 
fon y via internet na nos mucha 
y hobennan tur rond di mundo y 
tambe na Aruba a ser demostra. 
Durante e pandemia di Cov- 
id-19 miyones di mucha, hoben 
y adolecente a ser yuda dor di 
un di e 173 telefon pa ayudo di 
mucha rond di mundo. Tur parti 
di mundo, incuyendo Telefon pa 
Hubentud Aruba a keda brinda 
informacion, proteccion, ayudo 
y sosten durante e pandemia di 
Covid-19. 


Fundacion Telefon pa Huben- 
tud Aruba kier a haci uso di e 
momento aki pa yama danki. 
Danki na tur nos mucha, hoben 
y adolescentenan cu den tur nan 
inquietud y problema a confia 
Telefon pa Hubentud pa duna 
nan informacion y ayudo. 

Danki ta bay na tur mentor di 
Fundacion Telefon pa Huben- 
tud Aruba cu a y ta scucha y 
guia na nos mucha- y hobennan 
durante e pandemia aki y tur 
otro momento. Un danki special 
na nos conseho di hoben pa com- 
parti cu nos nan pensamento y 
nan contribucion den e momen- 
tonan aki. Danki tambe ta bay 
na nan partnernan y coleganan 
di e veld social pa haci’e posibel 
cu nan por a dirigi algun mu- 
cha/hoben serca boso pa ayudo. 




Danki na tur nos frontlinernan pa para cla 
pa duna nos ciudadanonan cuido y protec- 
cion. Danki na tur docente cu a keda brinda 
nos mucha- y hobennan educacion for di 
cas. Danki n’e Covid-19 Crisisteam pa per- 
miti Fundacion Telefon pa Hubentud Aruba 
sigui opera. Danki Aruba completo pa evita 
cu e virus a sigui plama. 

E pandemia di Covid-19 tabatin y keto bay 
tin impacto riba e bida di nos tur. Sin lu- 
bida nos mucha- y hobennan cu diripiente 
tin hopi pregunta tocante na scol, deporte, 
amigonan, relacion cu nan mayornan, salud 
mental, stress, ansha, soledad, isolacion, 
nan seguridad y nan future. 

Nos mucha- y hobennan sigur tabata y lo 
sigui t’e grupo mas vulnerabel p’e impac- 
tonan secundario di e pandemia di Covid-19. 

Hasta durante e pandemia aki Fundacion 
Telefon pa Hubentud Aruba tabatey pa scu- 
cha nos muchanan y nos hobennan. Ningun 
dia e servicio na nos mucha- y hobennan a 
stop. 

Nos a y ta scuchando e preocupacionan di 
nos mucha- y hobennan. 

Un biaha mas, y e biaha aki durante un 
pandemia a ser demostra e importancia di 
un telefon pa ayudo di mucha. 

Homber sospecha di violacion sexual a 
scapa di morto, dor cu Polis a yega na ora 



DIASABRA mainta den careda di 
11:30, patruyanan di San Nicolas a 
sali direccion Caya Sint Thomas, unda 
lo tin bringamento cu cuchiu. 

Na yegada Polisnan a compronde kico 
a pasa y ta detene ambos partido, cual 
ta uno pa menasa cu arma. 

E otro segun por a compronde ta bou 
influencia y aparentemente ta wordo 
sospecha di un acto castigabel. 

Pues e partido cu a wordo agredi y/of 
menasa lo a comete actonan posible- 
mente sexual cu un persona. N’e sitio 
Pobs a detene dos cu a wordo trans- 
porta pa warda. 

Ambos lo wordo presenta dilanti Sub 
Fiscal, kende mester tuma e pasonan 
necesario. 



ROOM SERVICE 


ANYTHING, ANYTIME, ANYWHERE 

Delivered free to your 
doorstep, whether you stay 
with us or are at home. We will 
cater any of your occasions. 

Pick from one of our set menus 
avaiiable on 

elementsaruba.com or cail us 
at 592 5868 to have our Chef 
design a special catering menu 
for your romantic party of two 
or happy festivity of 10. 


RESTAURANT 


ELEMENTS RESTAURANT, A VIEW TO DINE FOR 
J.E. Irausquin Rlvd 55B | Eagle Beach. Aruba 
ElementsAruba.com | ©ElementsAruba | 

# EI e m e nts Ar u b a 

Accidente cu herido na Parke Arikok 





Hoi t'eypa bol 


SAVANETA, SAN NICOLAS 

Y BISINDARIO: 

528-1130 

PARADERA, PIEDRA PLAT, NOORD 

Y BISINDARIO: 

528-1140 

STA. CRUZ, DAKOTA, O'STAD, 
PONTON Y BISINDARIO: 


Departomento di AsuntO Social 


y Ta duna sosten, guia y conseho 
y Duna guia con pa maneha placa 
y Ta intermedia pa comestibel 
y Ta intermedia cu utilidadnan 


DIASABRA den careda di 6’or di atardi, informe 
a drenta cu un accidente a tuma lugar un tiki mas 
pabou na entrada di Parke Arikok. N’e sitio e patruya 
di Polis a haya un persona benta abou cu su bromer 
tipo Scrambler y tabata keha di dolor. 

Un di su amigonan cu tabata sa di E.H.BO. tabata 
tene e herido na su cabez pa stabilisa e nek p’asina 
evita cualkier mas daño. Polis a tuma datos, mientras 
cu personal di ambulance cu a jega despues y a hinke 
den ambulance y a transporta e victima pa hospital. 

Segun informacion compila n’e sitio, e grupo di 
hobennan a dicidi di bay trip den Parke Arikok aunke 
esaki tabata sera. A lanta un bara cu ta duna entrada 
n’e parke p’asina e grupo por a pasa drenta Parke bou 
dje y a keda core rond den parke cu nan quadracer y 
scrambler te ora nan a dicidi di sali atrobe. 

Mirando unda e accidente a tuma lugar, por a nota 
cu despues di un subida tin un medio bocht di biaha 
pa man robes y cu e motociclista no a reacciona na 
ora cu tur consecuencia. E biaha aki el a sosede pafo 
di e Parke, pero si algo mester a pasa den Parke, lo 
ta hopi mas esfuerso pa Polis y Ambulance yega cu 
nan yudansa. Ban spera cu den futuro personanan lo 
respeta ora Parke Arikok ta sera. 

Aruba Bank a brinda un experiencia 
superior na 25 enfermero/a 

Riba Dia Internacional di Enfermeria 






Arubaban 







Aruba Bank a scoge pa sorpresa 25 
enfermero/a riba Dia Internacional di En- 
feremeria. Dia Internacional di Enfermeria 
ta wordo celebra anualmente dia 12 di mei 
y e dia aki ta wordo celebra pa honra enfer- 
mero/enfermera nan pa nan tremendo tra- 
bou haci den comunidad 
Pa gradici nos enfermero y enfermeranan 
pa nan tremendo trabou durante henter 
aña, Aruba Bank a brinda famia y conocir- 
nan e oportunidad pa “tag” enfermero/a cu 
merece un experiencia superior. 

E 25 enfermero/a cu a wordo scogi ta como 
lo siguiente: Nohaly Lue, Jeanice Feliciana, 
Sindy Croes-Croes, Gilly Maduro, Shar- 
lene Hassell, Nelmirsa Oduber, Estepha- 
nie Henriquez, Gleneth Courtar, Lynnoush 
Havertong, Rowald Wever, Andre Kolman, 
Ishka van der Biezen, Angelo Kelly, Ruth- 
mila Odor Croes, Lynn Xena, Liesje Smol- 
ders, Aimee Maduro, Jenieva Bartholomew, 
Robelka Geerman, Gina Maduro, Nina 
Flanegin, Emmanuel Cepeda, Nagwa Lo- 
pez, Mariela Holsman y Adrien Rodriguez. 

Pabien na tur enfermero/a riba nos isla, es- 
pecialmente esnan cu a wordo nombra. 
Danki pa nutri nos mundo cu bo empatia, 
cuido, amabilidad y humanidad! 

Polis a topa homber morto na soño 
riba acera diadomingo merdia 




-Mainta 

#1 Online 


PARTICIPACION IMPORTANTE 


En conexion Dia di Ascension diahuebs awor 
Normalmente no tin corant, pero AWEMainta siendo un 
corant digital. Si tin corant diahuebs awor. 


DIADOMINGO merdia algo prome cu 
2:30 habitantenan den Dakota a yama Polis, 
pa un homber drumi riba acera. Mirando cu 
nan no sa si ta malo e por a bira. 

Den algun minuut Polis den cercania a yega 
y baha atende cu e homber. 

Nan a papia cune y a controle. Hunto cune 
tabata un cacho, tambe ta chill banda di dje. 


Esey nifica cu nos lo traha diarazon p’e AWEMainta 
digital ta den bo inbox of riba Facebook y Website for 
di diahuebs madruga. 

Consecuentemente diabierne AWEMainta lo no tin su 
versión digital diabieme mainta, pasobra nos no ta traha 
Dia di Ascension. 


Nan splike un ke otro, y despues di a con- 
stata cu e no tin nada ilicito, nan a bandona 
e sitio, y e homber despues di algun rato a 
lanta y bay di e sitio. 

E homber ta di Dakota mes y tin cas. 


Pero semper como fiel siguidor di AWEMainta, bo por 
bay cada momento riba nos Facebook of Website y haya 
tur noticia lesa, masha importante share esaki cu bo 
amigonan. 

Gerencia di AWEMainta 



tcorftij/lbko 


Tel: 583-1400 Fac 583-1444 

FPNC su tarea den comunidad 



FOODBANK FOOD BANK Ç^ N Ç FOOD BANK 

DIABIERNA 15 di mei 2020 den oranan di mainta, Fun- 
dacion Pa Nos Comunidad (FPNC) ta informa comunidad 
di Aruba riba nan tarea den e strutura di ayudo di pobreza 
pa medio di un conferencia di prensa na Centro Kibraha- 
cha. 

FPNC, como unico banco oficial di cuminda na Aruba, ta un 
instancia independiente desde su inicio na aña 2009 cual a 
posiciona su mes riba e dos liña den ayudo structural den 
pobreza. 

FPNC ta traha riba diferente aspecto di “ayudo di pobreza” 
(esta “Armoedezorg”). E structura/sistema den ayudo ta 
exigi profesionalismo, experticio, ética di trabao, maneho 
y criterianan, proceso y proceduranan, responsabilisacion, 
pero tambe un evaluación y monitor constante di desaroyo- 
nan den pais Aruba. 

Como instancia independiente no t’asina cu tin e libertad 
ni derecho sin mas di traha contra e maneho y leynan local 
stipula dor di Gobierno. Den su forma di traha FPNC ta 
garantisa etica di trabao social, profesionalismo, expertisio 
den tereno di ayudo relata na pobreza y cooperacion cu mas 
cu 45 otro instancia cu ta brinda ayudo na gruponan vul- 
nerabel den nos comunidad. 

E meta pricipal ta pa brinda sosten na instancianan amigo 
di FPNC den nan ayudo pa nan cliente, yuda combati po- 
breza den forma structural y holistico como tambe garan- 
tiza un calidad di servicio. 

FPNC ta basa su forma di traha riba maneho integral, pro- 
cesonan den su organisacion como tambe proceduranan 


existente y dinamico pa por logra e metanan di FPNC p’e 
comunidad di Aruba. 

E trabao di FPNC ta dirigi riba diferente aspecto entre otro: 
Alivia hamber - haci mayoria biaha dor di instancianan 
caritativo y humanitario, ayudo structural di pobreza, den 
mayoria caso trabaonan cu ta wordo haci dor di instanci- 
anan oficial, participacion y regintegracion di e grupo di 
meta, colaboracion y ayudo humanitario teniendo cuenta 
cu derechonan universal, manera tambe traha segun e nor- 
manan tanto nacional como internacional pa combati po- 
breza en general. 

Den e aspecto ariba menciona, FPNC e ta traha special- 
mente riba e aspectonan di reintegración y participación di 
e cliente den comunidad. Alabes ta traha na stimula nor- 
ma y balornan cu ta esencial den nos comunidad manera e 
autosuficiencia, responsibilidad personal, e deber moral di 
sostén di e red di seguridad social (esta sostén di famia y 
amigo) como tambe e habilidadnan di refleccion y yega na 
solución propio. 

E crisis aki a demostra un biaha mas cu cooperacion, co- 
municacion, profesionalismo y respet pa trabaonan di otro 
ta esencial pa hunto por logra yuda e comunidad. Cu coop- 
eracion di instancianan amigo di FPNC a logra saca mas 
di 2000 pakete den luna di april pa yuda nos comunidad, 
y hunto lo sigui yuda hopi mas, di acuerdo cu sr.Francis 
Saladin- Presidente di Directiva di FPNC. 

















































14 


AWEMainta 


Dialuna, 18 Mei 2020 


Repartición di tarea y colaboración 
cu instancianan Amigo di FPNC 


Miembro di directiva di FPNC, sra Andrina Dirks, du- 
rante e conferencia di prensa cu a tuma lugar diabi- 
erna 15 di mei 2020 na Centro kibrahacha a informa 
comunidad riba e reparticion di grupo di meta entre 
FPNC y otro instancianan di ayudo, tambe conoci como 
Amigo di FPNC. 

FPNC como unico banco di cuminda oficial na Aruba, 
ta traha cu mas di 45 otro instancia pa 11 aña caba. 

E repartición di grupo di meta tin diferente motibo 
cardinal, manera: E cliente di un instancia Amigo den 
hopi caso mester di ayudo mas extenso cu pakete di 
cuminda y den esey cada instancia tin nan tarea y re- 
sponsabilidad pa traha na bienester general di su cli- 
ente/grupo di meta. 

Alabes e instancia tin un mihor bista riba e urgencia di 
e peticion y lo por indica esaki na FPNC. 

Pa baha e fluho di registracion directo FPNC ta opta 
pa sigi laga (un parti di) e ayudo wordo canalisa dor di 
instancianan Amigo di FPNC. 

Hopi cliente mester di ayudo/guia na momento di yena 
e registracion online p’e ta completo. Registracionnan 
cu no ta completo lo tuma mas tempo pa FPNC por 
traha riba nan y e ayudo lo tarda mas. N’e momento 
aki ta fiha pa saca un pakete den 5 dia di trabao, esaki 
por bay mas liher si tur informacion/documentonan ta 
completo y e por tarda mas den caso cu no t’asina. 

Palabracionnan cu instancianan den e sector ta lo 
siguiente: 

Departamento di Asunto Social (DAS) lo atende tur e 
clientenan cu ta ricibi un otro of entrada di “landsmid- 
delen”, esta fondonan publico p.e. onderstand, FASE, 
Pensioen- SVB enz. Pues e clientenan aki lo mester 
acudi na DAS p’asina DAS por haci nan evaluacion y 
referi e clientenan na FPNC. 

Cliente (potencial/activo) di otro instanciana p.e. FCCA, 
SVGA, FAVI, WGK (no obstante si e ta haya onder- 
stand, no tin entrada of tin entrada) lo mester acudi 
n’e instancia esaki por haci nan evaluacion y referi e 
clientenan na FPNC. 



Pa loke ta trata Rode Kruis y e placa cu Hulanda a 
pone disponibel tin combersacionnan andando hunto 
cu CEDE Aruba y mas organisacionan pa por coordina 
trabao. 

Cliente residente cu no tin ningun entrada of cu a con- 
oce un caida drastico di entrada por acudi directamente 
na FPNC via e formulario online riba e website www. 
fpnc.aw 

FPNC ta depende di su instancianan amigo. Tur or- 
ganización/instancia den e sector di ayudo di pobreza 
ta mesun importante den e structura total. FPNC ta 
aplaudi e iniciativanan particular cu a lanta dor di e 
crisis aki y ta yama nan danki pa nan bon trabao riba 
e tereno di frontliners caritativo y ayudo di alivia po- 
breza. 

FPNC ta kere y ta para pa cooperacion cu Amigonan 
di FPNC p’asina hunto por traha riba diferente aspec- 
tonan y cu diferente metodonan den e problematica cu 
ta basta complica y den cual cada un organisacion tin 
su tarea den e structura di ayudo existente. 

Pa termina FPNC ta gradici tur cu ta traha na bien- 
estar di nos comunidad y ta deseanan forsa y sabidurla 
den e temporada aki, tabata palabranan di sra. And- 
rina Dirks- miembro di directiva FPNC. 

FPNC ta lansa su website y registracion online 



DURANTE e rueda di prensa di FPNC di diabierna 15 
di mei 2020 ultimo, sra Gianaika van der Biezen, Directora 
di FPNC a anuncia e lansamento di e website nobo como 
tambe e formulario di registracion online pa cliente. 

E website www.fpnc.aw ta un pagina web cu tin informa- 
cionan general di e trabaonan di FPNC, su servicio, miem- 
bronan di team FPNC, con pa bira boluntario y con pa haci 
donación como tambe kico t’e productonan desea como 
donación. 

Alabes pa prome biaha den historia di FPNC a haci posibel 
pa clientenan por registra directamente online via e pagina 
web. FPNC a splica cu desde incio el a posiciona su mes n’e 
di dos den lugar den liña den ayudo structural den pobreza 
y semper a traha pa medio di instancianan amigo di FPNC. 
E crisis aki a pone un presion asina grandi riba tanto FPNC 
como e instancianan amigo cu pa logra yuda mas famia 
posible tabata necesario pa habri e registracion temporal- 
mente pa clientenan por haci nan peticion directamente via 
e website. 

No solamente cliente nan di FPNC, pero tambe tur e in- 
stanciannan amigo di FPNC por referi nan cliente via e 
webiste aki cu un código especialmente pa e instancianan. 

Den caso cu un instancia n’e momento aki no a ricibi su códi- 
go por manda un email na secretarv@fpnc.aw pa ricibi esaki. 


Hopi importante pa cliente y/of instancia amigo di FPNC 
sa ta cu e formulario mester ta completo. Considerando cu 
peticion cu falta información ta exigi extra atención di e 
team esaki por tarda e proceso. Ademas FPNC tin un tarea 
di “match” e datonan pa evita cu famianan ta haya ayudo 
dobel. P’e motibo aki peticionnan por tuma 5-6 dia di trabao 
prome cu e cliente wordo yama pa busca su pakete. 

Den esaki e mensahe y apelación pa comunidad ta pa yuda 
bo famia/of amigo den necesidad, comparti cu otro mientras 
ayudo oficial ta yega. 

Esaki ta solidarismo y esaki ta balornan y forza den co- 
munidad cu no mag di bay perdi y cu ningun instancia ni 
Gobierno mester pretende di kier reemplasa. 

Tene na cuenta cu no solamente pa FPNC, pero pa tur otro 
instancia e situación aki ta nobo, nunca bisto y impactante, 
pero sea conciente cu tur ta traha y haci nan máximo es- 
fuerzo pa ayuda. 

FPNC ta gradici orbitalnets pa su tremendo trabao pa cu e 
webiste y formulario di registracion online. 

Sra. van der Biezen a finalisa cu un invitacion na henter co- 
munidad pa bishita e website y tambe sigi FPNC su pagina 
di Facebook y Instagram p’asina keda bon informa di tur e 
trabaonan di FPNC, segun 

sra Gianaika van der Biezen- Directora di FPNC. 

FPNC: 

E impacto di Covid ta fuerte y ta 
premira un proceso di ayudo largo 


Miembro di Directiva di FPNC, sra. Andrina Dirks ta 
splica cu FPNC tin mas di 11 aña trahando cu pobreza 
den nos comunidad, yudando un averahe di 150-200 
famia vulnerabel pa luna cu paketenan di cuminda. 
Pobreza no a cuminsa na maart 2020, e t’ey pa añas 
caba. 

Locual si a tuma lugar na maart 2020 ta cu Aruba a 
drenta e corona-crisis cu a sacudi henter nos pais y su 
hendenan. 

Como consecuencia di e esaki e peticionnan di ayudo 
a aumenta masalmente cual a pone un presion riba 
henter e sector social. 



FOODBANK pQOD BANK ^PNC FOOD BANK 


NÇ foodbank FPNC foodbank 


BANK 


FPNC 


|OD BANK 


FOOD 


bD BANK 


FPNC 


Pa FPNC e ta nifica cu e total di ayudo cu a ser duna 
den henter 2019 cual ta alredor di 3000 pakete casi a 
wordo alcansa den 5 siman den 2020-den cual 2000 
famia a ricibi ayudo di cuminda desde fin di maart. 

Ta na su lugar pa informa cu e pakete di cuminda ta 
consisti di comestibles cu ta wordo cumpra cada luna 
for di diferente compania local. Tur otro producto entre 
otro pan, fruta y berdura fresco cu wordo ricibi como 
donacion ta wordo añadi (extra) den e pakete n’e mo- 
mento ey. 

Dor di e situacion actual ta trahando cu hopi bolun- 
tario p’asina por yuda mas famia posibel cu tur e limi- 
tacionan cu por tin, pero cu e mesun animo di semper. 

Awe e proceso di bidding riba e compra masal cu tin cu 
wordo haci a cuminsa y den esaki CEDE Aruba como 
instancia independiente tin un rol pa percura trans- 
parencia den e proceso. Pa yega n’e constelacion di e 
pakete a consulta cu sra. Ebrina Curet di DVG p‘asina 
por garantisa un pakete cu e nutricion basico y nece- 
sario pa sobrevivi un crisis. Cada pakete tin un balor 
alrededor di 250 florin. FPNC su meta ta (introduci- 
endo e forma di registra directamente) pa alcansa un 
cantidad di 5000 pakete den e luna venidero. 


A BASE DI DATONAN COLECTA POR INFORMA 
LO SIGUIENTE: 

E percentage di e diferente constelacion di famia: 
1-29%, 2-24%, 3-20%, 4-13% y 5 te 10- 14%. 

Pa loke ta trata districtonan: Oranjestad-31%, San 
Nicolas-20%, Noord/T,Leendert- 13%, Sta Cruz-9%, y 
PosChiq, Savaneta.Paradera, Dakota y otronan — 27%. 
Pa loke ta trata e registracion directo of via otro instan- 
cianan: Direct FPNC 26%, DAS 34% y 40% di tur e otro 
instancianan Amigo di FPNC. 

Den e totalidad un 62% ta famianan cu ya caba tabata 
por wordo categorisa como vulnerabel y den e 38% es- 
akinan ta famianan directamente afecta dor di e crisis. 
Basa riba e datonan aki riba ta premira cu e grupo cu 
ta bay tin mester di ayudo pa mas largo tempo ta bas- 
tante grandi. 

E impacto di Covid ta fuerte riba e comunidad conside- 
rando cu el a debilita esnan caba cu tabata vulnerabel 
y ademas a afecta esnan cu por ser considera stabil. 
Por spera cu e grupo cu prome cu crisis por a ser con- 
sidera vulnerabel t’e grupo cu lo mester un sosten mas 
largo di ayudo, segun sra. Andrina Dirks- miembro di 
directiva FPNC. 

Melvin Tromp di Partido AVP 

Nel Oduber ta tratando di 
scapa otro Gobierno di MEP 
cu no a cumpli cu pueblo 


ARUBA ta pasando den momentonan 
sumamente dificil mescos cu henter 
mundo y den circunstancianan asina, ta 
rekeri seriedad mas cu tur cos, ta rekeri 
cu principalmente lidernan ta duna un bon 
ehempel di sinceridad na tur momento. 
Sinembargo tin politiconan cu ta kere cu den 
e tempo aki, ainda nan por culpa otronan 
di nan propio disaster, busca excusanan 
caminda no tin pa busca y simplemente no 
por ta sincero cu nan mes, corda ta sincero 
cu pueblo.Melvin Tromp di partido AVP ta 
mustra cu den ultimo dianan, a reaparece un 
figura politico cu ta kere cu e tin splicacion 
pa tur cos cu ta bayendo malo, cu ta sostene 
un Gabinete Wever Croes cu na su opinion 
ta corecto y ta sincero cu pueblo. 

“Ta increibel scucha e ex gobemante y ex 
lider di MEP bin dilanti y acusa tur rival 
politico y Hulanda, di ta culpabel pa sembra 
division, cu argumentonan sin sentido, 
mientras cu e realidad di e situacion, ta 
resultado di un maneho di su partido na 
cabes di e actual Gobiemo. 

Ora cu pueblo scucha Nel Oduber bisa cu 
constantemente rivalnan ta crea division 
den pueblo, ta usa salelitenan pa bmha cos 
y ta acusa su Gobiemo actual di ta corupto, 
usa souffleuman pa bmha cos y trata 
constantemente di dividi pueblo, mas cu tur 
cos, Nel Oduber ta papia di su mes y di su 
Gobiemo actual. 

C’un curashi hamas bisto Nel a tribi di 
papia cu na 2017 e Gobiemo actual a hereda 
un “mega debe”, entre otro splicando cu di 
cada florin, 97 cen ta bay pa paga debe y ta 
resta 3 cen pa tur otro cos. 

Mescos cu e Prome Minister actual y e 
Minister di Finansa, e grito politico aki 
a wordo usa como un arma politico den 
pasado, pero Nel mescos cu su Gobiemo, 
ta lubidando cu n’e momentonan aki, 
Gobiemo di Amba pa motibo di e pandemia 
cu mundo ta confrontando, lo aumenta e 
mega debe aki caminda tin cu puntra si ta 
resta tres cen ainda pa sigui traha. 

Ta increibel cu Nel ta purba laba man di su 
Gobiemo, cuestionando kico ta pasando, 
cuestionando rivalnan politico sin mira den 
su propio direccion. 

Na 2009 na momento cu Gobierno di Nel 
Oduber a wordo manda cas pa pueblo, 
no tabata pa bon gobemacion y bon 
maneho, pero pueblo a manda un Gobierno 
totalmente di MEP cas, pa motibo di mal 
maneho, pa motibo di a habraca economia 
y situacion financiero di e pais y cu a laga 
hopi problema serio atras. 


Nel a retira di politica, pero actualmente ta 
sigui como consehero di e actual Gobierno 
combina di MEP, lagando un desaster den 
diferente instancia manera SVB, caminda 
fondo di pensioen tabata coriendo peliger 
serio, lagando scolnan na werki, caminda 
plafond di scolnan tabata bin abou riba 
studiantenan. 

A laga e fondo di pensioen na rand di 
bancarota, lagando un aparato publico atras 
caminda a emplea miles di su hendenan y 
awe e ta cuestionando di con Hulanda ta 
exigi pa manda 1500 trahado di Gobiemo 
cas. 

Nel su famia completo a haya trabou for di 
su Gobiemo, tanto aki como na Hulanda y 
awor cu Gobiemo di MEP ta na mando, e 
no kier realisa cu loke su Gobiemo a haci, 
tabata e inicio di tur e problema cu Hulanda 
tin cu Amba awe. 

Otro Gobiemo dirigi pa MEP a drenta na 
2017, sigurando henter pueblo cu e tin plan 
pa drecha e situacion financiero sin cu tin 
mester di aplica medida manera a famoso 
BBO cu ta un producto di Nel Oduber su 
Gobiemo. 

E Gobierno di MEP aki a sigura pueblo 
cu nan lo gobema cu shete Minister, pero a 
bira nombra practicamente nuebe Minister 
y despues a dicidi di nombra varios ‘semi’ 
Minister den rol di consehero manera Nel 
mes, Edison Briesen, Nilo Swaen, Rudy 
Croes y otronan, kendenan ta practicamente 
gobemando e pais pa Gabinete Wever 
Croes. 

Cu ki curashi Nel ta bin dilanti awor y mira 
den direccion di otronan, den direccion di 
Hulanda, sabiendo bon cla cu ta Prome 
Minister Evelyn y Minister di Finansa 
Xiomara, a firma un protocol cu Hulanda, 
cu nan lo bay reduci gasto di personal, cu 
nan lo manda 1500 hende cas. 

E presion cu Gobiemo di Reino ta 
eherciendo awor contra di Aruba, ta a base 
di decision di e propio Gobiemo di MEP na 
mando, ya cu ta nan a firma e protocol aki, 
ta nan a sigura for di dos aña pasa, cu nan lo 
haci esaki pa evita asina medida di parti di 
Gobiemo di Reino. 

Sinembargo Nel no ta comprondo cu ta 
Gobiemo di MEP actual a crea e scenario 
aki, a core bisa Hulanda pa scapa cara cu 
nan lo drecha loke nan mes a daña y awor 
cu prestamo di 1.3 biyon solicita, e debe 
nacional a sigui crece, pero caminda 
Gobiemo di Hulanda kier mira e Gobierno 
aki haci loke el a priminti y sigura Hulanda 
di haci. 



Lo tabata na su lugar pa Nel Oduber a bin 
dilanti y puntra e Gobiemo actual di cual 
e ta consehero, di con miles di hende no 
ta haya e pago di FASE, di con tin miles 
di hende sin trabou pero no a ricibi e 950 
florin cu tanto Prome Minister Evelyn como 
Minister Glenbert Croes a priminti cu nan 
lo ricibi e ayudo aki. 

Nel no mester mira den otro direccion, 
splica miles di e hendenan aki cu a solicita 
pa bin na remarca pa haya e ayudo di 950 
florin, a pasa un luna sin entrada, cu nan 
no tin placa ni pa come corda pa cumpli cu 
otro obligacionnan. 

Como consehero Nel gasta su energia 
y trata di yuda e hendenan aki, papia y 
insisti como conserho p’e hendenan aki 
haya un ayudo cu placa cu Hulanda a pone 
disponibel p’esaki. 

En berdad Hulanda tin e deber moral y 
segun Statuut pa yuda Aruba, pero ora 
cu Nel kier acusa oposicion di weganan 
politico, ta parce cu e kier acusa oposicion 
p’e falta di capacidad di e Gobiemo cu e ta 
consehando. 

Tur loke ta pasando cu Gabinete Wever 
Croes n’e momentonan aki, ta loke nan mes 
a priminti Hulanda di lo bay haci, no ayera, 
ni luna pasa pero for di dos aña y mey caba, 
caminda e Gobiemo aki no solamente a 
gaña henter pueblo di Aruba, pero awor 
kier gaña Hulanda tambe y keda sin cumpli 
c’un protocol cu nan a sigura Hulanda di lo 
ehecuta. 

Nel Oduber ta acusa awor tur hende di otro 
fracaso di un Gobiemo di MEP, sindicatonan, 
CFT y ta papia cu tin instancianan cu kier 
yuda AVP dor di Teak’ documentonan pero 
un Gobiemo cu ta promove transparencia, 
lubindando por completo cu ta su persona 
a bin cu e asina yama ‘brievenbus’ di 
documentonan cu tabata leak den pasado. 
Ta bon pa mustra Nel Oduber y su actual 
Gobiemo, caminda el a wordo asigna como 
relacionista publico di Gabinete Wever 
Croes, cu partido AVP simplemente ta 
mira loke pueblo tambe ta mirando, esta 
un Gobiemo cu no tin solucion pa pueblo, 
un Gobiemo cu tin solucion solamente pa 
interes di famia- y amigonan, di sponsor 
y sostenedonan di partido MEP,” Melvin 
Tromp di AVP a declara. 

Michael Lampe di AVP 

Minister Rudy Lampe y ni su Gobierno 
ta duna oido na caos den enseñansa 

Hulanda kier mira control adicional riba maneho financiero 


“NO ta for di awor fraccion di AVP a bin ta mus- 
trando riba e caos grandi cu ta existi den sistema 
educacional di e pais, pero na varios ocasion a pidi 
pa reunion publico pa atende cu e Minister di Ense- 
ñansa, Armando Rudy Lampe riba e situacion del- 
icado aki, pero simplemente e peticionnan aki ta 
wordo neglisha por completo pa Presidente di Par- 
lamento, Ady Thijssen. 

Mas y mas, practicamente tur dia nos ta ricibi in- 
formacion di e situacion caotico cu tin den enseñan- 
sa caminda tanto esnan envolvi manera maestro, 
mayornan y hasta studiantenan mes, ta mustra 
nan preocupacion grandi, pero for di Gobierno ta 
informacion so nos ta ricibi kico e Minister tin pen- 
sa di haci”, Michael Lampe, Parlamentario di AVP 
a duna di conoce. 

Cu Colegio ta bay cay bou di un Stichting Combina, 
pues nada concreto, nada sigur y simplemente ta 
un caos cu Aruba n’e momentonan aki no tin mes- 
ter di e tipo di maneho aki sin pia ni cabes. 

“Ta momento pa mi haci un apelacion riba otro co- 
leganan den Parlamento, hasta esnan cu ta sostene 
Gobierno, pa por fabor nan controla Gobierno, ya 
cu esey ta trabou di Parlamento y den e situacion 
cu Aruba ta pasando aden n’e momentonan aki, tur 
mester para riba un liña p’asina sigura cu nos ta 
controlando e decisionnan cu e Gobierno aki ta tu- 
mando. 

Gobierno mester traha pa pueblo y no pueblo ta tra- 
ha pa Gobierno y awe nos por wak esaki un biaha 
mas caminda Hulanda ta bolbe pone presion riba 
Gobierno di Aruba pa haya fiansa, caminda Gobi- 
erno di Aruba mester a haci for di basta tempo caba 
y caminda a priminti di lo haci esaki, esta di baha 
gasto di personal di Gobierno.’ 



Un situacion cu Gabinete Wever Croes a crea dor di 
su Ministernan, caminda esnan cerca di e Gobierno 
aki, esta friends and family, caminda Gobierno no 
ta corta den e grupo aki, mientras cu e trahador 
Arubiano, e ambtenaar si ta mira su salario wordo 
corta y ya ta pasando den momentonan sumamente 
dificil financieramente. 

Nos mester para hunto y exigi di Gobierno pa corta 
den su gastonan, den e grupo cu nan a trece den 
gobernacion hunto cu nan y esaki ta momento ca- 
minda friends and family y un grupito ta sigui en- 
rikece nan mes y bo ta haya cu pueblo si ta sufrien- 
do n’e momentonan aki. 

Mi ta kere ta un momento serio caminda Hulanda 
ya a wak esaki caminda e posibilidad ta existi cu 
Gobierno Hulandes lo bay manda un supervision 
extra pa mira con Gobierno ta atendiendo cu e parti 
aki, prome cu Gabinete Wwever Croes sigui haya 
financiamento for di Gobierno Hulandes. 

Ta un control extra di Hulanda mirando cu Gabi- 
nete Wever Croes no ta haciendo un trabou respon- 
sabel pa trata di e asunto di aumento di gasto di 
personal dor di Gobierno actual y Parlamento den 
su totalidad tin cu hiba un control mas amplio riba 
e direccion cu e Gobierno actual kier bay”, Michael 
Lampe di AVP a duna di conoce. 

Booshi Wever di UPP kier sa 

Con AZV lo bay reduci 35 miyon florin 
sin perhudica e cuido medico actual? 


UN di e condicionnan cu Hulanda a 
impone ta pa AZV reduci 5 miyon florin 
pa luna entrante 1 di juni. Esey kiermen 
35 miyon den e ultimo 7 lunanan di 2020. 
Ta importante pa pone e cifra aki den 
perspectiva di e gastonan anual di AZV. 
No ta conoci ainda cuanto e gastonan 
anual lo ta pa 2019, pero por spera cu 
esaki lo ta mas halto cu e 428 miyon 
florin di 2018. Si nos sali for di e cifra 
di 2018, reducion di 35 miyon nifica cu 
lo mester baha gastonan cu 8% pa 2020, 
mientras cu a premira gastonan adicional 
dor di incorpora e cuido di radioterapia 
na ImSan y Respaldo cu a introduci 
cuido di nos Grandinan y por ultimo 
cubri aumento di cuido na hospital cu un 
aumento barbaro di e huur di e edificio 
di HOH. Esaki no ta wega y Gobiemo 
POREDmep sin mas a bay di acuerdo cu 
e condicionnan impono dor di Hulanda, 
segun Booshi Wever. 

No ta conoci con AZV y Gobierno lo bay 
saca nan som, pero awor mas cu nunca ta 
haci dolor cu e proyecto di ImSan original 
a wordo para pa capricho politico. Ta 
conoci cu ImSan tabatin e intencion 
pa dedica atencion na prevencion y 
introduccion di turismo medico. Ambos 
aspecto cu no a haya mucho atencion 
prome. 

Prevencion a bira necesario ora cu un 
estudio cu Minister dr. Ike Posner a laga 
ehecuta a mustra riba cifranan devastador 
di nos estado di salud, na unda a sali 
na cla cu nos problema di salud mas 
grandi ta riba tereno cardio-vascular a 
consecuencia di “SOBREPESO! 

Y esaki tabata e gasto mas halto pa nos 
cuido medico. Y obviamente esaki tabata 
nifica un gasto halto p’e cuido cardio- 
vascular den exterior. 

Si a sigui cu e proyecto, awe nos lo a no 
a solamente “bezuinig” hopi, pero tambe 
nos lo por a preveni masha hopi mes. 
E facilidad aki lo tabata un asina yama 
“one-stop-shop” cu lo a ofrece TUR 
servicio cu tin a base di OBESITAS y 
DIABETES!! 


E parti di PREVENCION lo tabatin un 
lugar prominente den full e set-up di 
ImSan. 

Amba a perde un oportunidad unico 
pa ofrece un cuido medico moderno di 
un tecnologia hopi avanza riba tereno 
cardio-vascular!! 

E cuido cardio-vascular lo por a 
duna Aruba e oportunidad pa ricibi 
Mericanonan cu apesar di tin aceso n’e 
cuido aki pa medio di Obama-care (mas 
o menos 30 MIYON hende), no por a 
laga haci esaki na Merca, pasobra e ta 
demasiado caro. Nan a bay busca e cuido 
afo manera na India, Colombia, Trinidad 
etc etc. 

Si Amba a haya parti di e pacientenan 
aki anto ImSan lo tabata completamente 
“self supported” y nos lo a conoce un 
comienso di turismo medico. Sin papia 
cu ya tabatin discusion tabata tuma lugar 
cu e pacientenan di Corsow y di BES lo 
por a bin Amba p’e cuido aki tambe! 

Igualmente tabatin den “pipeline” un 
acuerdo cu 3 cimhano plastico di renombre 
internacional cu tin clientenan di tur parti 
di mundo cu potencial financiero grandi, 
pa bin haci cimgia plastico/cosmetico!!! 
Esaki no solamente ta nifica beneficioso 
pa ImSan, pero tambe un “up-grading” di 
e calidad di e turista cu lo a bin keda por 
lo menos 1 siman na Aruba den hotelnan 
di 5 strea!! 

Sin papia di e otro operacionnan cu por a 
ser haci na ImSan, segun Booshi Wever. 
Aparte di a perde e posibilidad di 
acumula un extra entrada pa caha di AZV 
y Gobierno, a aumenta gasto ora cu a 
saca e Swiss-model for di nos ley di LTU. 
E exigencia pa incorpora un examen 
medico pa tur imigrante cu kier bin traha 
aki, a wordo elimina. No a haya necesario 
mas pa screen si e imigrante tin cualkier 
malesa e.o. contagioso of cronico cu lo 
rekeri un gasto adicional pa AZV y no 
p’e doño di trabou. 

Cu e Swiss-model por a admiti un 
imigrante pues cu un bon estado di salud 
y SIN nan famia. E imigrante no lo tin 
tempo pa bira malo!! 



E cifranan di AZV por prueba esaki ora 
compara e gasto averahe di esnan cu NO 
tabata “vergunninghouder” y esnan cu ta 
na Amba den e concepto di Swiss-model 
y e maneho di Zero corupcion y Zero 
excepcion!! 

Ta wordo premira cu lo NO bay tin placa 
pa inverti den prevencion y e turismo 
medico a bira un utopia. AZV tin gastonan 
adicional cu ya caba a responsabilisa nan 
mes pa nan. Cu reducion di 35 miyon 
florin AZV ta para dilanti di un reto 
grandi. 

Riba cua area di salud lo por bay reduci 
gasto? Turismo medico lo bira hopi 
dificil principalmente si tene na cuenta cu 
Covid-19 lo laga turista busca su cuido 
na cas mes. Un otro mercado tambe a bay 
perdi, esta pacientenan for di e islanan di 
Caribe Hulandes ya cu Corsou tambe tin 
e mesun facilidad cu nos. E lo bira pues 
un reto pa wak posibel areanan cu lo por 
scapa AZV placa sin cu lo perhudica e 
cuido actual na Amba. 

Lolce a bira evidente ta cu e normal nobo 
lo mester inclui cu nos pueblo lo mester 
cuminsa dedica mas atencion pa su estilo 
di bida. Prevencion ta cuminsa na cas. 
Enbes di bishita e tantisimo snacktrucks y 
fastfood, ban cushina cuminda saludabel 
na cas. 

Hunto nos lo por logra pa alo largo baha 
e gastonan di AZV sin cu mester torno ni 
perhudica e cuido medico, Booshi Wever 
a conclui. 

La Cabana Beach Resort & Casino durante Covidl 9 



Sandra Campos 


Stella Herrera 


Rina Geerman 


DURANTE e lockdown temporario di Covidl9, La Cabana 
Beach Resort & Casino ta informa cu 16 di su empleadonan 
ta bibando riba e propiedad manehando e parti di seguridad, 
cuidando landscape, y dunando cuminda n’e pushinan. Un par 
di empleadonan di F&B tambe ta presente pa tuma tumo pa 
brinda cuminda n’e crew cu ta trahando, sigurando e cushinanan 
y storerooms. 

E comision ehecutivo ta reuni diariamente riba Zoom, of Teams, 
cual ta plataformanan online, generalmente den proceso di 
planifica proyectonan pa termino largo, streamlining processes, 
editando descripcion di empleo, revisando inventario y 
ahustando operacionnan standard di proceduranan, SOPs. 

‘Nos nunca tabatin tempo p’esakinan, pues awor durante e 
Covidl9 nos por haci e,’ General Manager Joe Najjar ta bisa, 
kende t’esun cu ta raporta n’e board riba actividadnan di su 
team den un meeting virtual un bes pa siman. Joe ta agrega 
cu e oficial di HR, ta comunica cu e empleadonan di e resort 
regularmente, ta manda nan updates, videonan di motivacion, 
ehercicio cu life-coach Rene Wilde, tips nutricional, links pa 
desaroyo personal, y mas. 

E resort a produci un video pa por keda den conexion cu e 
guestnan: “Apesar cu bo ta leu, bo ta semper den nos curason”, 
cu imagennan special na unda por mira tur e caranan familiar, 
trahando n’e resort tumando medidanan halto di sanitacion y 
higiena, y un sentido eleva di responsabilidad p’e seguridad y 
salud di nos bishitantenan. 

E video ta mustra con La Cabana Beach Resort & Casino ta 
mustra mas bunita cu nunca, tambe e beach, awor mas bunita 
cu prome, por medio di a tuma un bon descanso mereci durante 
e pandemia. 

Nos bishitantenan a wordo sigura cu gerencia y empleadonan ta 
manteniendo, refrescando y training, y cu nan ta wardando riba 


e regreso di doño y amigonan segun strategia di Gobiemo den 
conexion cu salida di e pandemia. 

Dialuna, siman pasa, La Cabana Beach Resort & Casino a 
continua su tradicion recien di celebracionnan virtual, mientras 
cu Departamento di Recurso Humano hunto cu comision social 
a host un tremendo celebracion di Dia di Mama bon organisa 
riba Zoom. 

E invitacion bunita aki a wordo crea por medio di e Departamento 
di Recurso Humano cu a motiva e empleadonan pa participa. 

E Zoom Room a yena cu mamanan feliz, hunto cu tur colega, 
kendenan a wordo saluda p’e host di e dia, Director di Recurso 
Humano Tessely Koolman y Jr Talent Manager, Sudi Guda. 

Durante e pandemia, e HR Team a traha bastante duro pa sigura 
e bienestar y conexion continuo pa empleadonan. E celebracion 
virtual a inclui un bon bini di Assistant General Manager, 
Jessica Franken, kende a comparti un mensahe di inspiracion, y 
despues varios poema bunita a wordo lesa. 

Guest Care Manager, Ena Vrolijk, a wordo corona Mama di Aña 
2020, por medio di e miembronan di e comision social, Nilla 
Girigori, Helen Werleman y Carine Cratz, kende a anuncia cu 
nan lo ta bayendo Ena su cas pa sorprende, cu floman y regalo. 

Artista local, Edjean Semeleer tambe a haci un aparencia 
inespera riba Zoom, honrando e mama di aña y tur mama di 
La Cabana cu deseonan bunita hunto cu un tremendo serenata 
virtual. E celebracion a conclui cu palabranan di aprecio for di 
General Manager Joe Najjar, kende a gradici tur e mamanan pa 
nan sacrificionan y pa mustra nan forsa, curashi y resistencia 
den e temponan dificil aki. 

La Cabana Beach Resort & Casino a logra di wanta tur su 
empleadonan y ta desea comunidad di Aruba salud y seguridad, 
y mas importante, pa mihor dianan na caminda. 

Desconocimcin a destrui y cende candela 
na construccion pa cachonan cu no tin cas 





SIMAN PASA diaranson sra. Kiki, kende ta un persona 
conoci den nos comunidad pa trata y salba cachonan a 
bolbe pasa den un caso lamentabel. 

Tabata den oranan di atardi cu Polis a bay Sero Janchi, 
unda cu permiso di un doño a construi un area pa pone 
algun cacho. 

Kiki cu ayudo di mas hende a haya material y asina 
cera un parti pa algun cacho haya un hogar, te ora nan 
por wordo adopta. 

Destruccion y ladronicia 

Despues di hinca asina hopi esfuerso y energia den e 
proyecto aki, desconocirnan a bin a destrui 
e lugar y tambe a cende candela. 

Un candela cu si Brandweer no a yega na ora por a 
mata e cachonan eyden cu tabata indefenso. Tambe 
nan a horta varios Kennel. 

Sra. Kiki a pasa y ta pasando hopi biaha den proble- 
manan unda cu bisiña/nan p.e. na Paradera unda e ta 
bibando ta yama Polis. 

Tur esaki debi cu e tin basta cacho y ta wanta nan te 
ora cu un persona por tin un hogar p’e animal. 


Su amor p’e bestianan a causa su persona hopi tristesa 
tambe. Segun sra.Kiki a conta nos e tin un cas na Sa- 
bana Basora, pero lo no por bay eynan. E cas ta pega 
cu otro casnan y esaki den pasado a causa masha hopi 
molester. Dor di e cantidad grandi di cachonan. 

Awor cu el a haya un area aleha cu no ta causa prob- 
lema na ningun persona tampoco ta bon. Kico por ta 
motiva un persona pa haci algo asina contra algun ani- 
mal indefenso? 

Sra.Kiki mes lo conta na Ingles riba un video di kico 
a pasa. Por mira imagennan prome y despues di con e 
lugar a keda. 

E diaranson ey, el a keda cerca drumi den auto segun 
nos a compronde pa proteha e bestianan, si acaso e per- 
sona/nan regresa pa haci daño n’e animalnan. 

Si bo ta stima bo cacho/pushi Sterilisa nan p’asina evi- 
ta tipo di situacionnan manera esaki. E bestia no por 
yuda, abo si como humano por salbe di pasa hamber y 
sed riba caya despues. 

Un persona cu kier of ta pasa lastima animalnan inde- 
fenso ta un persona cu ta sufri di un problema mental 
y lo mester ayudo profesional. 

Caso di tiramento cu herido 


WILLEMSTAD - Diabiérné 15 di mei 2020 alrededor di 18.18’or, Cen- 
tral di Polis a ricibi notificacion di un caso di tiramento y cu tin un 
persona heridá den Kaya Hesperides. Mesora a dirigl un unidad n’e 
sitio caminda nan a bin topa cu un hómber cu herida di bala n’e parti 
ariba di su pia drechi. 

Ambulance a presentá n’e sitio y a transportá e victima pa sala di 
emergencia di C.M.C. pa mas tratamento médico. 



For di investigacion preliminar cu polis a haci, a sali na cla cu un 
pareha a yega cas y diripiente ex partner di e dama tambe a presentá 
y a los tiro dirigl riba e vlctima. Despues di e acto e sospechoso a bay 
for di e sitio den un vehiculo blanco. Investigacion di e caso ta con- 
tinuá. 


Detencion pa violencia relacional 

WILLEMSTAD - Diabiérné 15 di mei 2020 alrededor di 22.33 Polis a 
bay Kaya Chi Cu Cha pa un caso di violencia relacional. 

Un hómber tabatin discusion cu su partner y durante di e discusion 
aki el a agredl e dama cu un wea na vários parti di su curpa. 

N’e adrés en cuestion, Polis a detené e hómber sospechoso J.G.M. di 
45 aña di edad nace na Bonaire pa violencia relacional. 

A presentá e sospechoso dilanti di un Fical auxiliar kende a ordená 
su encarcelamento pendiente di mas investigacion. 






Cu dolor na nos curason pero conforme cu boluntad df Papa 
y agradecido pa tur locual nos angellta a nifica pa nos, 


Su mama: 

Irene Angef yoe Croes 
Su daddy: 
Eddy Flanegin 
Su ruman: 
Eduard Johendrik Reginald 

Su wela y welo: 

Mechy y Hendrik Croes 

Su tanta y omonan: 

Euelyn y Kenneth Wever 
Eduardo Croes t 

Su prima- y primonan: 

Brian T Christine, Kevin, 
Brandon, y CJaudine 

Mane su welo: 

Johannes Flanegin 


Su tata: 

Arthur Angelo Almary 

Su r urnan: 

Cain Arthur 

Su wela: 

Elsa Kock 

Su welo: 

Franky Almary t 
Su tantanan y omo: 

Joanne Almary 
Raymond Almary 
Joally Almary 
Eva Marquez 

Su primonan: 

Deiven y Jayden Quintero 


y demas famia Croes, Flanegin, Garrido, Almary, Kock t Marquez, Wever, de Cuba, lopez, Ladé, Vrolijk, 

to anunda fayecimenta di 


Angelina Anna-Fransisca Almary 

* 8 Jull 2008 -15 mel 20201 


Cradicimento special ta bai na tur mediconan, enfermeranan, fysiotherapistanan y tur otro cu a conoce, stime y yude den su 
lucha cu Cystic Fibrosis, incluyendo su maestra- y maestronan di skol, tur su amigita- y amigitonan 
di Maria School, Voga, Funchi Kamp, Santanero Horde, veld di baseball y softball. Emélda KleuterschooL Rev. Fr. Juancho, 

y tur otro personanan cu a stime. 

En cormecdon cu e situacion actual despedrda ta tuma lugar den seno familiar. 
v Por expresa condolencia via email: condDiencesforangelinacf@gmait.com 


- 



' Çutt&uzC 


Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso tristesa na nos curason pero conforme cu 
boluntad di Dios y pa tur locual e la significa pa nos, nos 
ta anuncia fayecimento di mi esposo, nos tata, welo, 
ruman y omo stima na edad di 83 aña: 



Alberto EdmundoTromp 

Mihor conoci como"Bebe" 

6-11-1936- +12-05-2020 

Na nomber di su: 

Señora: ElisabethTromp-Ras 

Yiunan: Mina Valentina Geerman y yiunan 

Alberto Edgardo Tromp y Patricia Tromp-Otero y yiunan 

Yadira "Chichi"Tromp y Juneris Tromp-Sanchez y yiunan 

Yiu di criansa: Jasmin Ras y yiunan 

Nietanan: Alisha y YulaishaTromp 

Rumannan: tAnna Werleman Tromp y famia 

tFederico Tromp y famia 

tAnna Catharina Dirks-Trompy famia 

tRamon Tromp y famia 

tJuan FransiscoTrompy famia 

tlgnacio "Nacho"Tromp y famia 

tHelena Dirks y famia 

Simon Tromp y famia 

AndresTrompy famia na Curaçao 

Swa- y cuñanan, sobrino-y sobrinanan, Primo- y 

primanan, bisiñanan, amigo- y amiganan, conocirnan, 

comer- y compernan, famianan na Curaçao, Hulanda y 

Colombia 

Su ex-coleganan di: D.O.W, Ex Hernac y Parke Arikok 
Demas famia: Tromp, Ras, Werleman, Dirks, Croes, 
Geerman, Wever, Wernet, Maduro, Caster, Danje 

Si den nos tristesa nos por a lubida algun familiar of 
conocir, nos ta pidi nos mas sincero disculpa. 

En connecion cu Covid-19 entiero lo tuma lugar den 
senofamiliar. 


Por manda nota di condolencia via mail na: 

trompalbertol @hotmail.com 

Vai whatsapp of jamada na: 563-3811 

Masha danki pa bo(so) comprencion 


AngeJina, sosega dushi den bfasa di Papa Dios 

E mensahe ta keda: 

Sin sintoma no tin 
sentido pa tést 


Barku di guera den haf di Boneiru 


KARA BONERIANO 


► 



Pa promé bia despues ku COVW-19 a kue Boneiru den su gara un barku di 
guera a mara den hafdi Kralendi/k. Gezaghebber Edison Ri/na a bisa den e 
konferensia di d/abiérné ku el a haña petishon di Defensa pa e barku militar 
MS. Zeeland bishitd Boneiru Jor di d/asabra te ku 19 di mei. Ta trata un 
tripulashon di 70 persona kuj/a a pasa basta tempu riba laman, pues 
karentena no ta nesesario. 


Deti persona di Chris de Vogel 

Sektor médiko ta haña refuerso 
kontra COVID-19 


SZW ta duna empresarionan 
espasio pa start di nobo 




Victor Felida ta di desendensia boneriano. E mes a nase 
na Kórsou. E ta dosente di muzik. Victor ta maestro riba 
trompét i ta toka tur djamars na The Islander. Na mas lugá 
por topa kuné ta entretené hende. 


Pronc stiko di tempu 

Leve te parsialmente nublá i seku C _) 

4 

Leve te parsialmente nublá i seku. E temperatura 
máksimo lota aproksimadamente31°C, etemperatura 
minimo mas o ménos 27°C. E bientu ost ta basta 
fuerte te fuerte, 5-6 Bft. 

Altura di ola: 2.0-2.5 m (6-8 pia) 

* Altura di ola válido pa laman grandi 

Durante e temporada di orkan, KNMI ta vigilá 

minusiosamente e Oséano Atlántiko den koperashon 

ku e National Hurricane Center (NHC). E pronóstiko 

mas resién ta disponibel via https:// 

www.nhc.noaa.gov/gtwo.php?basin=atlc&fdays=5 

E mensahe ta keda: 

Sin sintoma no tin sentido pa tést 


KRALENDIJK - No a tést gresá kas for di eksterior. Ni 
ningun persona ku a re- promé ku nan a subi avion, 


11 Cerca Dios so mi alma ta na pas,ta di dj'E mi salbacion 
ta bini. 11 Ps. 62:1 

Cu inmenso tristeza na nos curazon, nos ta participa 
fayecimento di nos mama, wela, ruman 
y tanta stima: 

Sra. Vuida Irma Colastica 
Peternella-Simon 

mihor conoci como: “Shishi of Mai " 

Casa: 11delfrido Agapito 
"Victor" Peternella 
*10 feb.1930 tll mei 2020 

Na nomber di su 
yiunan: Rockwell "Rocky" y Jeanice Peternella 
tLynmour "Lindy" Peternella 
Evelyn y Philip Hoek-Peternella 
Siegfried Peternella y Lydia Levestone 
Elton Peternella y Yanely Mendoza 
Melina y Elsten Peternella 
Gino Peternella y Rianne Troost 
Nieto(a)nan: Don Hoek;tNathalie Hoek;Negusa Hoek; 
Naomi Hoek; Simba Hoek, Jean-Pierre Peternella; Jean- 
Tray y Luthvienne Peternella; Jean-Neitha Peternella; 
JeanNuely Peternella; Ashley Peternella; Natasha y 
Chris Rasmijn-Maduro; Xanthe Croes; 

Eldrick Peternella; Sulyka Peternella; Suela Troost 
Bisanieto(a)nan: Shaydee Hoek; Rusean Hoek; Neraida 
Hoek; Malik Hoek; Maximilian Hoek, J oshua Hoek; Shamira 
Hoek; Nigel Kingsale; Nohely Kingsale; Zillion Hoek; Zimany 
Hoek; Caléb Rasmijn 

Yiunan sin dolor: Karil, Diantje, Sherleen, Emeline, 

J eff rey 

Rumannan: tHerman "Manchi" Simon 

tSeverino "Jan" Simon 
tCornelis "Nene" Simon 
tElias "Tochi" y Estrelia Simon 
tAlexandro "J andi" Simon 
tAntonio "Tony" y Modesta Simon 
tLorenzo "Lou" y Juanita "Mosa"Simon 
tFrancisco "Frans" y Maria Simon 
tPetronilia "Petra" Simon 
Jose "Jossy, Djo" y Elvia Simon 
tMario "Mayón" y Ada Simon 
J ulio "Djul" y Nolda Simon 
sobrino(a)nan: Jose Simon 

Eind Eustachia Simon y rumannan 
Melvina Vollewens y rumannan 
Benjamin Simon y rumannan 
Darlene Simon y rumannan 
Laureen Simon y rumannan 
Oscar Simon y rumannan 
Rendolph Simon y rumannan 
Oswin Cijntje y rumannan 
Ludwig Ogenio y rumannan 
Maritza Curliel 

Conocirnan: Violet Berkel, Altagracia Murray, Belinda 
Hassell Simon, Gala Paulina, Cindy Dirks, Johnnie 
Richardson, Stacy Hassell, Shany Hassell, Angela Ferero, 
Eileen y yiunan,famia Paalman, otro bisiñanan mucho hopi 
pa menciona 

Primo y primanan, comer y compernan, ihanan mucho 
hopi pa menciona 

famia: Peternella, Simon, Saturnilia, Suternilia, Juliana, 
Leito, Minquel, Prudencia, Laurens,Marchena, Sirberie, 
Sommer, Kleinmoedig, Valeriaan, Windster, Barbara, 
Fareirra, Dolorita, Servilia, Pietersz, Eugenio, Hernando, 
Hernandes, Curiel, Meyer, Maduro, Trinidad, Inees, Sillie, 
Clemencia, Van Eiter, Martina, Petronia. 

Acto di entiero ta tuma lugar Diamars 19 di mei pa 
2'or di atardi saliendo for di the Olive Tree 
Funeral Home pa Santana Catolico na SanNicolas 
Nicolas. Curpa di Mai ta reposa di 12:30- l:45pm 

Nos kier a pidi nos disculpa si nos por a lubida un of 
otro famia den nos tristeza 



ni despues ku nan a sali for 
di karentena obligatorio na 
Boneiru. Esaki no a krea 
ningun riesgo pa nos 
komunidat. E téstnan aki 
simplemente no tin ningun 
balor agregá. Asina sra. 
Chris de Vogel, ku ta re- 
presentá e kolóm blanku, 
esta e sekshon médiko, den 


e Tim di Maneho Insular, E- 
BT a bisa durante e kon- 
ferensia di prensa djabiérné 
atardi. Riba pregunta di 
prensa dikon a aktua asina 
i si no a tuma sierto riesgo, 
De Vogel a kontestá ku 
esaki sigur no ta e kaso. E 
no ta enserá ningun riesgo, 
el a sigurá, ya ku e téstnan 


aki no ta añadi nada. 

Segun De Vogel, e siman 
aki ta wak si por sigui hasi 
tést mas ainda. Pero esaki 
ta tuma lugá sémper basá 
riba e echo si e persona ku 
ta bai tést tin sierto sinto- 
manan leve di e malesa. Di 
otro forma e no tin sentido 
pa tést. 


Frits Peereboom a fayesé 


KRALENDIJK - Frits 
Peereboom (87), kende a 
traha hopi aña komo uniko 
djentista na Boneiru, a 
fayesé den fin di siman. E 
tabata un persona mar- 
kante, ku di dia i anochi, 
tabata pará kla pa su pa- 
shéntnan. 



Porpasatur 
dia despues di 
10’orbuskae 

BONERIANO 

grátis riba 
mesa pafó 
dilanti ofisina 
di Extra! 



Frits a nase na Amster- 
dam, Hulanda, dia 22 di mei 
1932. El a yega Boneiru 
masoménos 50 aña i a keda 
traha semper pa gobiérnu 
komo uniko djentista. 

Peereboom tabata un 
persona ku su aparensia 
tabata hopi serio, pero tdg 


e tabata amabel. Su pashon 
tabata subi laman ku su 
yate chikitu. 

Ultimo añanan Frits 
Peereboom a pasa na Kas di 
Kuido, na unda su amigu- 
nan Alois i Marian Lamers 
tabata konstantemente 
serka dje. 


Salmo 23 

Señor ta mi wardador mi no tin falta di nada. Den 
kunuku di yerba berde Eta pone sosegá. 

A bai drumi den brasa di Señor nos 
kerida mama 

Signa Agnes Sint Jacobo 

mihó konosi komo Signa 
Na nómber di 

su yunan: Harvey Mercera i famia 

Norbert Mercera i Marianella Hart 
yunan di kriansa: Mary Jeanne Sint Jacobo 

Mary Louise Vlijt 

su nieta stimá: Kyshar Mercera i mama Kyra Mercera 
su rumannan: Inocencio Sint Jacobo 

Jeanne Marie Sint Jacobo 
Oswaldo Sint Jacobo 
Rafael Landsmark i rumannan 
subrino(a)nan: Oswaldito i Elizainne Diaz i famia, Berty 
Verginie i famia, demas subrino(a)nan 
Tata di su yunan: Norwyn Mercera 

madrina: Lina Balentien 

Tur su komader- i kompadernan, prima- i primunan 
Su amiga(u)nan: Flandra Trinidad i famia, Erwin Bernabela 
i famia, Bertha Trinidad i famia, Beatrix Albertus i famia. 
Geraldine i Dinaida Figaroa i famia i sobra amiga(u)nan. 
Famia: Sintjacobo, Sintjacoba, Mercera, Landsmark, Hart, 
Thodé, Frans, Theodora, Winklaar, Trinidad, Goeloe, Piard, 
Vlijt, Jansen, Figaroa, Pourier, Sint Jago i demas famia. Tur 
su bon bisiña- i konosinan na Boneiru, Kórsou, Aruba i 
Hulanda. Tur yufrou i mener di skol Kolegio San Luis 
Beltran, Klup di dama Aproda, koleganan di OLB sekshon 
Facilitaire Zaken. 

Danki na staf i personal di hotel Alcazar De Oviedo i hospi- 
tal Pablo Tobon Medellin-Colomba. Danki tambe na sra. 
Carmen Rosa i sra. Patrissa. Tur ku a yama i whatsapp 
den tur e tempu di malesa. 

Si den nos tristesa nos por a lubidá algun miembro di famia, 
nos mas sinsero diskulpa. 

Akto di entiero ta tuma lugá djadumingu 24 mei na misa 
San Luis Beltran despues pa santana katóliko na Rincon. 
Ta risibi bishita di kondolensia di 12'or pa l'or na 
Consuelo Memorial, despues di 2'or pa 4'or na misa. No 
por sisibi bishita di kondolensia despues di entiero. Por 
asisiti natrahe alegre. 

Djabierne 22 mei ta risibi bishita di kondolensia na kas 
Kaya Azusena 9 Sofaya - Rincon di 7'or pa 9'or anochi. 

Kompensashon pa empresario 
ku gastu fiho mas abou 


KRALENDIJK 
Empresarionan afektá pa e 
medidanan en konekshon 
ku e virus di corona por 
apliká pa un kompen- 
sashon pa nan gastunan 
fiho for di 23 di aprel 
ultimo. Un kondishon pa 
risibf e pago di un solo bia 
di 4400 dóler ta ku e 
empresario mester tin 
mmimalmente 4400 dóler 
na gastu fiho den e periodo 
di 13 di mart 2020 te ku 12 
di yiini 2020. Komo ku hopi 
kompania na Hulanda 


Karibense no tin gastu fiho 
asina haltu pero si mester 
di ayudo, Ministerio di 
Asuntunan Ekonómiko i 
Klima (EZK) a ekspandé e 
kompensashon. 

Kompanianan ku den e 
periodo di 13 di mart 2020 
te ku 12 di yiini 2020 tin 
2200 dóler na gastu fiho 
miéntras nan tin minimal- 
mente 2200 dóler na pér- 
dida di entrada en konek- 
shon ku e virus di corona, 
den e variante nobo por bini 
na remarke pa un kom- 


Kompensashon haltu di Oleana hopi komentá 

Montante di riba 20 mil dóler 
pa luna ta apsurdo 


KRALENDIJK - E notisia 
ku Ben Oleana, direktor di 
Fundashon Cas Boneriano 
(FCB), huntu ku su kom- 
pensashonnan komo direk- 
tor di Fundashon Krédito 
Boneriano (FKB) i direktor 
interino di Bonaire Holding 
Maatschappij (BHM), a kai 
den mal tera den komu- 
nidat. Hopi hende ku e 
komentá e notisia aki no 
por kaba kere ku Oleana ta 
strika un montante haltu 
asina di plaka. 

E entrada di Oleana pa 
okupá e funshonnan aki ta 
hopi mas ku salario di ge- 
zaghebber i diputadonan, 
siendo ku ta nan ta final- 
mente responsabel pa ma- 
neho di kompanianan di 
gobiérnu i gobernashon 
mes di e isla aki. Por kom- 
prondé ku un diputado ta 
gana masoménos seis mil 
dóler pa luna i un gezag- 
hebber un pa dos mil mas 
tantu. 

E salario óf kompensa- 
shon ku komisario i direk- 
tornan di kompanianan di 
gobiérnu ta tópiko di dis- 
kushon den henter Reino. 
Gobiérnu hulandes pa 
algun aña kaba ta mu- 
strando ku ámtenarnan, 
direktornan di kompania di 
gobiérnu, no por sigui 
gana montantenan astro- 
nómiko asina na salario i 
kompensashon.' 

Siman pasá den e re- 
union di Konseho Insular 
pa trata asuntunan 



relashoná ku Bonaire Hold- 
ing Maatschappij (BHM, 
tambe e asuntu di pagonan 
haltu aki a bini dilanti. 

Diputado Elvis Tjin- 
Asjoe a remarká ku na aña 
2014 e kompania di kón- 
sultent Deloitte a formulá 
un rapórt ku un liña pa 
kompensashon di miem- 
bronan di Hunta di Komi- 
sario di direktornan. 

"Mirando e diferente 
reakshonnan di e kom- 
panianan di gobiérnu, e 
rekomendashonnan den e 
rapórt di investigashon di 
crmLiNK i e periodo di tem- 
pu di e investigashon ante- 
rior, ta hasi un ‘benchmark’ 
(komparashon ku otro 
organisashonnan) nobo pa 
loke ta trata kompensa- 
shon. Den esaki ta wak 
kompensashon na Boneiru, 
den region i na Hulanda. 
Nos a pidi tur kompania di 
gobiérnu pa entregá nan 
informashon teniendo 
kuenta ku e diskreshon 
nesesario", diputado Tjin- 
Asjoe a trese dilanti. 


pensashon di 2200 dóler 
pagá un solo bia. Entrante 
awe por apliká pa esaki. 

A tuma ofer e montante 
original for di Hulanda 
Oropeo kaminda empre- 
sarionan den sierto sektor 
por a risibf pago di un solo 
bia di 4000 Euro ku gastu- 
nan fiho di 4000 Euro. E 
otro banda di e punto di 
salida di igualdat aki ta ku 
hopi empresario chiki na 
Hulanda Karibense no por 
a bini na remarke pa e 
kompensashon. A establesé 
e variante nobo riba kon- 
seho di Kámaranan di Ko- 
mersio di Boneiru, Saba i 


Sint Eustatius. 

Kondishonnan pa bini 
na remarke pa e variante 
nobo ta igual ku pa e var- 
iante original. E kompania 
pues mester tabata konosf 
na Belastingdienst Hulan- 
da Karibense riba 13 di 
mart 2020 i establesé na 
Boneiru, Saba óf Sint Eus- 
tatius Komo ku Ministerio 
di EZK no tin instansia ehe- 
kutivo na Hulanda Kari- 
bense, unidat SZW di RCN 
ta ehekutá e areglo aki. E 
kondishonnan i formu- 
larionan di aplikashon pa e 
kompensashon ta dispo- 


nibel riba www.rijksdienst- 
cn.com/covid-19 (bou di 
Pakete di emergensia di 
Gobiérnu). Por entregá 
formularionan kompleta- 
mente yená i firmá te ku 
mas tardá 12 di yuli 2020 
via di e e-mail tegemoet- 
komingEZK@rijksdienstcn.com. 

Pa ayudo ku aplikashon 
por tuma kontakto ku Ká- 
mara di Komersio via 
steunloket@kvkbonaire.com. 
Pa pregunta urgente por 
tuma kontakto ku unidat 
SZW di RCN via 781-5558 
(Boneiru) óf 319 5693 (Sint 
Eustatius i Saba). 


Chris de Vogel: 

tur Kos den media" 


"No kere 

KRALENDIJK— "Ta bon 
pa realisá ku siensia ainda 
ta investigando e vfrus. 
Nos no sa tur kos di dje ain- 
da. Kontinuamente ta sali 
konosementu nobo ku mes- 
ter keda tradusi den ak- 
shon. E tantisimo notisia- 
nan falsu i teorianan di 
konspirashon ku ta sirku- 
lando, ta pone ku ta un reto 
pa trese balanse den esaki", 
e ménedjer di krisis den 
kolóm médiko di Boneiru a 
bisa den konferensia di 
prensa. 

"Nos no sa sufisiente 
ainda di e vfrus, por fabor, 
no kere tur kos ku boso 
topa den diferente medio 
rónt mundu. Pone esaki 
konstantemente banda di e 
fase ku Boneiru ta aden na 
e momentunan aki, esei ya 
kaba ta hasi hopi dife- 
rensia den e emoshonnan 
ku tur esaki ta trese kuné". 

Mas aleu sra. de Vogel a 
pidi tambe komprenshon 
pa bisiñanan ku tin ku bai 
den karentena i mester 
keda 14 dia den kas i den 
nan mes kurá. "Nos ta pidi 
e mes komprenshon pa e 
personanan ku ta den un 
lugá di karentena sentral. 
E personanan aki - meskos 
ku boso - no ta malu. Pero 
nan ta bin di pafó di Boneiru 
i ta keda paden te ora ta 
probá ku nan no a importá 
e vfrus. Mi ta pidi kom- 
prenshon pa e sakrifisio 
enorme aki ku nan ta hasi 


pa keda 14 dia den iso- 
lashon, pa tene nan mes i 
Boneiru salu. Laga nos ta 
orguyoso di nos ko- 
habitante di e isla akf. No 
huzga nan." 

Chris de Vogel: "No bai 
hunga pa polis i no usa 


facebook komo kódigo pe- 
nal. Pensa ku despues di 14 
dia ta posibel pa tin 
kontakto normal atrobe i 
ku nos tin ku sigui biba 
amikalmente i den harmo- 
nia ku otro." 


Yunan, rumannan, nietu i bisanietunan idemasfamia 
di nos defuntu 

mi. .M 

gr 



Henriqueta M. Clarenda-Cicilia 

mihó konosi komo Shon Keta 

kier a gradisi tur esnan ku di un óf otro forma a 
mustra atenshon na momentu di malesa, morto i 
entiero di nos ser keri.Un danki speshal na e tim di 
Thuiszorg Rincon. 

Boso atenshon tabata di gran sosten pa nos. 


n 


tandprothetische praktijk 

AKITA TRAHA IDRECHA PLANCHA PA DJIENTE. 
BO TA WARDA MIENTRAS NAN TA DRECHE, 
SERVISIO RAPIDO. 

djaluna pa djaweps: 9'or mainta pa 12'or merdia, 
2'or te 4'or di atardi. 

djabieme: 9’or mainta pa 12’or merdia, 
atardi ta SERA. 


E.M. Rijswijk 




Poryama pa un sita na tel. 717-2248 ófselular 796-3714 
Kaya Dr. J.G. Hernandez s/n (banda di Botica Korona) 

PA PENSAARIBA: Tin ku ta sinti nan 
mes masha i ku ta wak otro hende ku 
menospresio. (Prov. 30:13) 


HOPI RIDIKULO. Mas i mas hende 
ta kuminsá fada di skucha reunionnan 
di Konseho Insular, debi na e 
diskushonnan ridikulo i sin sentido ku 
ta tuma lugá. No solamente ridikulo, 
sino super super ridikulo. Awor si ta 
birando di mas. Di mas!!! 

Djaweps por ehémpel. A surgi 
diskushon riba tempu ku kada miembro 
di Konseho Insular por a papia den e 
reunion patrata asuntunan relashoná ku 
Bonaire Holding Maatschappij. Un re- 
union pa kua tabata reina basta 
ekspektativa, ku tantu pueblo komo 
prensa ansioso pa sa kiko ta bai sali, 
pero a lo largo a resultá ku tur loke 
oposishon a bini kuné, ku tabata 
aparentá un bóm, a resultá den un 
'mariaporkosushi'. 

Laga nos mira e asuntu di e largura 
di tempu pa papia. A yega na 10 minut 
den promé tanda i 5 minut den segundo 
tanda pa un reunion importante asina. 
Si ta 10 minut pa miembronan di 
Konseho Insular ainda nos por 
komprondé, pero asta esei ta kórtiku. 
15 Minut lo ta mas na su lugá. 

E kos ridikulo sinembargo ta kon un 
diputado den 10 minut por kontestá tur 
pregunta ku bini di 9 miembro di 
Konseho Insular? Laga nos imaginá ku 
kada miembro ta hasi 5 pregunta. Na 
tur ta trata di 9x5 pregunta. Pues 45 
pregunta pa kontestá den 10 minut. Ban 
serio si shonnan. Stóp di hasi boso mes 
ridikulo. 

Nos ta kere, meskos ku tabata 
sosodé den pasado, ku mester duna 
diputado i gezaghebber sufisiente 
espasio di tempu pa kontestá tur 
pregunta, ku aklarashon aserka. Nos ta 
kere ku no ni mester pone limite. Laga 
na nan mes huisio disidf kuantu tempu 
nan ta tuma pa kontestá e pregunta. Si 
nan malusá nan tempu esaki lo traha 
kontra nan mes. 

Pa miembronan di Konseho Insular 
sf mester limitashon di tempu pa papia, 
pero rasonabel sf. Pues no muchu 
kortiku. Si no pone limitashon di tempu 
pa nan papia reunionnan di Konseho In- 
sular lo kombertf den un arena polftiko. 

*** 

PA PENSA ARIBA: Tin hende ku tin 
djente ku ta kórta manera spada, skérpi 
manera puñá, pa devorá esnan sin 
defensa, niun hende pober den e pais 
no ta seif pa nan. (Prov. 30:14) 

*** 

KOUTELOSO. Nos a ekspresá 
preokupashon kaba pa e proseso di 
fleksibilisashon di e medidanan di 
prevenshon di COVID-19 den un edito- 
rial siman pasá. Ta papia tambe di 
deskalashon óf mitigashon. Ta tur sorto 
di palabra straño ta subi nos 'parke di 
palabra i ekspreshon' e dianan aki. 

Un biaha mas: no hasi kos purá i bou 
di preshon. Te ku awor nos a 
masoménos sobrebibi e situashon. 
Imaginá ku si habri frontera pa buelonan 
fordi eksterior, manera Hulanda i Merka, 
anto e virus sluip drenta, hasiendo 
nesesario pa nos bolbe sera Boneiru? 


E ora ei si lo ta un desaster. 

Coronavirus, manera nos a mira 
kaba, no ta kos di hasi wega kuné. Ta 
kos serio. Ta trata di un asuntu ku ta 
mete ku bida di hende. COVID-19 ta 
mata hende. E por mata bo mayornan, 
ruman, esposa, yu i asta BÓ MES! 
Laga nos konopá esaki den nos orea. 

Coronavirus no a bai. E t'ei ainda. E 
ta latente, manera nan ta bisa. Un fayo 
chikitu i e ta plama. Tur hende por a 
mira kon rápido i masal e virus aki ta 
plama su mes. No ta wega. 


LUCHA. Pa Extra tambe ketu bai ta 
un lucha di sobrebibensia. Siman pasá 
na Kórsou a aliviá e medidanan den dia. 
Hende por sali atrobe riba kaya i por 
ehémpel kumpra korant. Pero lo tuma 
tempu pa rekuperá e merkado di benta 
aki. No lubidá ku tin hende no tin 
entrada, konsekuentemente nan no ta 
bai saka sén pa kumpra korant fásil. 

Na Boneiru tambe ta meskos. Nos 
a logra mantené Boneriano, yu di Ex- 
tra, pa despues gradualmente pone 
Extra atrobe den sirkulashon. E ta bai 
pokopoko. No por hasié di gólpi. E 
dianan benidero lo tin ku disidi kon ta 
bai kontinuá. 

Mientrastantu por sosodé ku tin 
hende ta yega un tienda i Extra a kaba. 
Pero nos no por tuma riesgo pa trese 
un kantidat grandi ainda di Extra 
Boneiru. No por pérmiti pa sobra korant. 
Pues nos ta tresiendo Extra Boneiru na 
midi. Karga pasenshi. 

Pokopoko Extratambe tin ku drenta 
era di 'e normal nobo'. Kon esei lo bira 
ta difisil ainda pa bisa. Nos ta pensando 
i evaluando. E ta keda si un lucha pa 
sobrebibensia i kontinuashon. Pero nos 
tin nos ideanan. Palabranan klave den 


e proseso aki opviamente ta ku bo 
mesterta kreativo, inovativo i dispuesto 
di traha duru. Kos lo no ta meskos mas 
ku promé di coronavirus. 

*** 

PA PENSA ARIBA: Tin tres sorto di 
hende, asta kuater, ku ta insoportabel i 
ku ta pone un pais sagudi: un katibu ku 
bira rei, un bobo ku tin kuminda di mas, 
un muhé despresiá ku ta haña un 
esposo i un katibu muhé ku ta tuma lugá 
di e señora ku e ta traha p'e. (Prov. 
30:21,22,23) 

*** 

SALARIO HALTU. No ta aseptabel 
ku ta paga algun direktor di kompania 
di gobiérnu i otro entidat publiko 
salarionan asina haltu. Nos ta 
komprondé ku nan tin responsabilidat 
pa karga, pero nan responsabilidat 
hamas i nunka por ta mas pisá ku 
gezaghebber i diputado. 
Konsekuentemente nan no por ta gana 
(hopi) mas tantu ku gezaghebber i 
diputado. 

E direktornan aki di kompania ta 
responsabel pa maneho di un kompania 
di gobiérnu, gezaghebber i diputadonan 
ta responsabel pa maneho di henter un 
komunidat. 

E asuntu di pago di salario haltu na 
direktornan di kompania di gobiérnu, 
asta den sektor privá, por ehémpel den 
sektor bankario, ultimo añanan ta un 
diskushon formal na Hulanda. Gobiérnu 
di Hulanda a manda señal kla pa 
kompanianan di gobiérnu i asta pa 
sektor privá pa mustra ku no por. 

*** 

PA PENSAARIBA: Felis ta esun ku 
no ta anda ku konseho di mal hende, 


ku no ta pegá riba kaminda di 
malbadonan, ni n' ta sintá den tou di 
chérchadó. (Salmo 1:1) 

*** 

KÓNSULTENT. Meskos ta konta pa 
kónsultent. Si bo mestertende kuantu 
plaka sierto kompanianan di kónsultent 
ta kobra gobiérnu i kompanianan di 
gobiérnu, bo ta haña ataka di kurason i 
tur sorto di ataka mes. Den mesun 
kompania BHM mes tambe. No por 
shonnan. Kon ta posibel ku ta ranka 
plaka di pueblo na tur sorto di impuesto, 
anto aya banda ta hunga San Nikolas 
ku e plaka aki. E kos aki ta inhustu. 

Bo ta puntra bo mes kon por ta 
posibel ku ta nombra direktornan ku 
salario gordo na kompanianan di 
gobiérnu, óf na direktoradonan di 
gobiérnu, anto di nan banda nan ta 
buska kónsultent. No por! 

Kisas tin hende lo pensa ku nos ta 
bobo, no tin kapasidat pa komprondé e 
situashonnan aki... Pero lubidá! Nos sa 
masha bon kon e kosnan aki ta bai. 

*** 

PA PENSA ARIBA: Tur hende ku ta 
fabriká diosnan falsu ta sin balor i nan 
bultonan faborito no ta ta sirbi pa nada. 
(Isaias 44:9) 

*** 

IGLESIA ATVENTISTA Dl SHETE 
DIA. Si tin un religion pa kua nos tin 
hopi apresio esei ta Iglesia Atventista 
di Shete Dia. Nan ta hasi hopi trabou 
sosial i humanitario atraves di ADRA. 
Nan no ta hasi masha buya, pero nos 
sa kuantu trabou nan ta hasiendo, en- 
tre otro den e situashon aktual di 
COVID-19. 

Awor por ripará ku Iglesia Katóliko 
tambe a kuminsá move. A bira tempu. 
Nan tin un organisashon yamá CARITAS 
ku, kontrario na Iglesia Atventista, sf ta 
buska publisidat. I nan tin mag hasi 
esaki. Niun problema. Ta bon pa 
komunidat sa ku tin tambe awor 
CARITAS. 



Iglesia Atventista ta kresiendo. Nan a kaba dihabri ofisialmente un iglesia den Hanchi Amboina. Parse ku e ta 
spesialpa hendenan di abla spañó. Banda di iglesia, tin tambe desde aña pasá Radio Atventista. 

Naturalesa i medio ambiente 

Gobiérnu kontentu ku 
plan di maneho 



Tempu ta pasa asina lihé ku 
mi ta kai atras pa komentá kos 
ku ta pasa. Manera e morto 
siman pasá di Peto Hessels- 
Evertsz, mi aktuprima. Mi 
delaster aktuprima ku ta fayesé. 
No tin mas. Peto ta prima di mi 
tata. Mi a skirbi di dje sf den un 
artfkulo ku a sali publiká den 

Boneriano siman pasá. 

*** 

Dikon Peto ta mi aktuprima? 
Pasobra e ta yu di Mourens 
Evertsz, tio di mi tata. Mi tata 
ta yu di Leona Martijn, yu di 
Victoriano (Toyan) Evertsz. 
Mourens (Monchi) a kasa ku 
Ursula (Chula) Salsbach, ku 
tambe ta prima di mi tata, pero 
banda di mi tata su tata. E 
mama di Ma Chula ta Petronilia 
óf Pieternella (Ma Chon) Antoin, 
ku a kasa ku Jozef óf Joseph 
(Pa Bubu) Salsbach. Ma Chon 
ta ruman di mi welo Frederik 
Antoin. 

*** 

E desendientenan di mi 
bisawelo Leonardo Antoin ta 
hopi. Hopi mas ku mitar di 
habitantenan original di Nort di 
Saliña ta mi famia. 
Spesialmente den famianan 
Evertsz, Anthony, Martilio, 
Salsbach i Semeleer. Via e 
famianan aki, debf na matrimo- 
nio, bo ta yega tambe na 
Boezem, Nicolaas, Serberie, 

Melaan, Vis i algun mas. 

*** 

Mi tata tabata un norteño di 
pura sepa, ekspresando un 
amor enorme pa su famianan 
di Kunuku Bieu, manera e sa 
yama su bario. Tur dia e tabata 
bishitá Nort di Saliña pa 
kumindá su famianan. Mas 
pegá e tabata ku Ma Chula i su 
yunan. Mi tata a lanta tambe 
serka Ma Chula i Monchi, 
despues ku su mayornan mes 
a fayesé di malesa di kabouter. 
Peto tabata e yu mas chikitu 
di e famia aki. Mirando ku nan 
tata tabata tio di mi tata i nan 
mama prima di mi tata, 
kombiná ku e echo ku el a lanta 
serka nan, nan tabata loke bo 

ta yama primu ruman di otro. 

*** 

Komo mucha, pasando 
serka su famianan den Nort di 
Saliña, mi sa tende mi tata 
yama nan kosén. Despues el 
a splika mi ku ta su primunan. 
Kosén ta bini di e palabra ingles 
'cousin'. Hopi hómberdi Nortdi 
Saliña - mi tata tambe - a bai 
traha na Merka. 


KRALENDIJK - Kolegio 
Ehekutivo a reakshoná 
kontentu riba e Plan di 
Maneho pa Naturalesa i 
Medio Ambiente Hulanda 
Karibense 2020-2030 ku 
minister di Agrikultura, 
Naturalesa i Kalidat di 
Kuminda a publiká dia 24 
di aprel ultimo. Kolegio 
Ehekutivo ta hopi di akuer- 
do ku e dokumento ku ta 
karga komo tftulo ‘Plan pa 
tera i awa’. Ku rason nan 
ta enfatisá e karakter uniko 
di flora i founa di nos isla i 
nifikashon di esakinan pa 
prosperidat i bienestar di 
pueblo boneriano den e 
plan. 

E ambishonnan di gabi- 
nete i e ministerionan en- 
bolbi pa protehá naturalesa 
di Boneiru mas mihó ainda 
i kaminda ta nesesario 
rekuperá esaki, ta konektá 
perfektamente ku e plan di 
naturalesa insular ku re- 
sientemente Kolegio Eheku- 
tivo a presentá na Konseho 
Insular pa aprobashon. E 
medidanan tambe ku e 
ministerionan a proponé ta 
kompletamente den liña ku 
e metanan di e Plan di 
Naturalesa Boneiru. 

Kolegio Ehekutivo tin 
un remarke si relashoná ku 
e ról ku gabinete ke en- 
kargá Entidat Publiko Bo- 
neiru kuné pa loke ta trata 
e parti di ehekushon. Kole- 


KRALENDIJK — 15 Di mei 
ta dia internashonal di 
famia. Na 1993 Asamblea 
General di Nashonnan Unf 
a proklamá e fecha akf 
komo un dia di reflekshon 
riba importansia ku mundu 
kompleto ta duna na e ról 


gio Ehekutivo ta aploudf e 
nivel haltu di ambishon ku 
e plan ta ekspresá, pero na 
mes momentu ta eksisti 
serka Kolegio Ehekutivo e 
miedu ku nan ta eksigi di 
mas di Entidat Publiko 
Boneiru pa loke ta trata 
finansa, forsa laboral i eks- 
pertisio. Den su reakshon 
ofisial riba e plan Kolegio 
Ehekutivo lo transmitf e 
preokupashon aki pa go- 
biérnu hulandes. 

Asina ku e situashon re- 
lashoná ku e pandemia di 
corona ta pérmitf esei Kole- 
gio Ehekutivo lo supliká 
gobiérnu hulandes alabes 
pa pone un ‘kwartierma- 
ker’ disponibel ku ta yuda 
konkretisá kiko nan ta 
ferwagt eksaktamente di 
Entidat Publiko Boneiru pa 
loke ta trata finansa, forsa 
laboral i ekspertisio. E Plan 
di Naturalesa insular por 
sirbi komo base pa esei, i 
esaki ta un motibu pakiko 
Kolegio Ehekutivo ta spera 
ku Konseho Insular riba 
término korto ta yega na 
aprobashon, di manera ku 
por bai den konsulta ku e 
ministerionan enbolbi 
tokante e ehekushon. 

Na e momentunan aki 
tur atenshon i energia ta 
dirigi riba salu publiko i 
aliviamentu di e impakto 
sosial i ekonómiko di e krisis 
di corona, pero Kolegio 


di famia den komunidat. 

"Awor mas ku nunka 
nos ta mira e importansia 
pa den famia tin union, 
amor, pas, toleransia i sos- 
ten", gezaghebber Edison 
Rijna a bisa djabiérné 


Ehekutivo ta kere ku lo ta 
bon pa mas lat den e aña 
aki organisá un konferen- 
sia di mesa rondó pa orga- 
nisashonnan lokal di na- 
turalesa i medio ambiente i 


otro interesadonan, kamin- 
da e personanan ku a 
hinka e Plan di Maneho di 
Naturalesa i Medio Ambien- 
te den otro tambe ta par- 
tisipá. 


Citón Development N.V. 

ta buska 

1 metselaar 

-mester tin minimo 4 aña di eksperensia. 

Pa mas inf yama 

700-1370 




ENTIDAT PUBLIKO 

BONEIRU 


REUNION KONSEHO INSULAR 

Presidente di Konseho Insular ta partisipá ku tin un reunion 
publiko (formashon di opinion) djamars 19 di mei 2020 
19:00 or den sala di reunion di e konseho na Passangrahan. 
Ta trata kontinuashon di e reunion di skórs di 10 di mart 2020 


Agénda: 

6 . 

7. 

8 . 


Kadaster Boneiru 

Tratamentu di plan di naturalesa Boneiru 2020-2024 
(number di archivo 2020000661) 

Klousura 


Pa tratamentu di punto di agénda 6 i 7 ta invitá Kolegio 
Ehekutivo i su konseheronan. 

Ta publiká invitashon pa e reunion akl riba e parti publiko di e 
sistema di informashon di Konseho Insular 
(www.konsehoinsular.com). Si tin dokumento ku tin di aber ku 
punto di agénda 6 i 7, por tira un bista den nan serka grefi. 

Ta transmitl e reunionnan di Konseho Insular bibu na Nos Tv i 
Dutch Caribbean TV. Porsigui e reunionnan tambe via nos 
página di Facebook. 


E.E.Rijna 

Presidente 

ENTIDAT PUBLIKO 

BONEIRU 


REUNION KONSEHQ INSULAR 

Presidente di Konseho Insular ta partisipá ku tin un reunion 
publiko (formashon di opinion) djamars 19 di mei 2020 pa 
20.00 or den sala di reunion di e konseho na Passangrahan. 


Agénda: 

1 . 

2 . 

3. 

4. 

5. 

6 . 


7. 


Apertura/partisipashon 

Tempu pa pregunta 

Derecho di siudadano pa hiba palabra 

Stipulashon di agénda 

Tratamentu di e di kuater raportahe di ehekushon 
aña presupuestario 2019 di Entidat Publiko Boneiru 
Tratamentu di e konsepto Ordenansa Insular pa e di 
promé kambio di presupuesto di Entidat Publiko 
Boneiru pa aña di servisio 2020 
Klousura 


Pa tratamentu di punto di agénda 5 i 6 ta invitá Kolegio 
Ehekutivo i su konseheronan. 

Ta publiká invitashon pa e reunion aki riba e parti publiko di e 
sistema di informashon di Konseho Insular 
(www.konsehoinsular.com). Si tin dokumento ku tin di aber ku 
punto di agénda 5 i 6, por tira un bista den nan serka grefi. 

Ta transmitl e reunionnan di Konseho Insular bibu na Nos Tv i 
Dutch Caribbean TV. Por sigui e reunionnan tambe via nos 
página di Facebook. 

E.E.Rijna 

Presidente 

Importansia di 
fam ia 


*** 

Selebrashon na Fontein 




BWM 

infrastructure 

ta buska personal 

pa e siguiente funshonnan: 

-Voorman I nfra 5 aña eksperensia 

-Vakman 

(metselaar/ bandensteller) 2 aña eksperensia 
-Machinist Heavy Equipm. 2 aña eksperensia 
-Grondwerker I nfra 2 aña eksperensia 

Pa solusitá via mail: info@bwm.jajo.com 
óf por pasa personalmente na Kaya I ndustria 43. 
Por fabor via mail óf personal, mester di un kopia 
di ID i reibeweis. 




Ribajoto por mira e rumannan Frans sintá d.r.p.d. Clisia Nicolaas-Frans, 
Benny Frans, Wilson Frans i Buchi Frans 
Pará d.r.p.d. Jeanne Frans i Margo Frans 


Nos ta kla 
pa yuda bo 
via telefón 
na Boneiru 



Tur djaluna di 9‘or pa IVor di mainta 
(ora lokal) ora di konsulta telefóniko. 

Algu a bai robes entre abo i un instansha gubernamental, 
opvang pa mucha, skol óf un instansha ku ta ofresé 
kuido médiko na mucha? Durante e ora di konsulta e 
tim diNationale ombudsman i Ombudsman pa mucha 
gustosamente ta wak kiko nan por hasi pa bo. 


E ora di konsulta ta tuma lugá na 
papiamentu, hulandes óf spañó. 


Manda e e-mail na spreekuurCN@ 
nationaleombudsman.nl. Menshoná bo 
nómber, number di telefón i na ken ta 
dirigi e pregunta; Nationale ombudsman 
óf na Ombudsman pa mucha? 



Riba djaluna entre 9’or i 11’or di 
mainta e tim lo tuma kontakto ku 

bo via telefón (dianan di fiesta no ta 
inklui). 



de Kinderombudsman. 


00 

nationale ombudsman 


© dekinderombudsman.nl 
Wl de Kinderombudsman. 


© nationaleombudsman.nl/cn 

li Nationale ombudsman Caribisch Nederland 

Gabinete ta pidi di mas di Boneiru 



KRALENDIJK - No tin 
mester di kombensé boner- 
ianonan kon balioso natu- 
ralesa ta. Esaki pasobra 
prosperidat i bienestar riba 
nos isla den un grado 
importante ta dependiente 
di nos flora i founa ekstra- 
ordinario, entre otro un 
rikesa sin presedente na 
koral. Na aña 1960 kaba 
Boneiru konsientemente a 
skohe pa un desaroyo 
sostenibel ku preservashon 
di kultura i naturalesa. 50 
aña pasá e anterior plan- 
tashi Washington a haña 
státus di parke nashonal i 
10 aña despues e parke 
marino a sigui. 

Por lo tantu komo Kole- 
gio Ehekutivo nos por haña 
nos mes den e Plan di Ma- 
neho pa Naturalesa i Medio 
Ambiente Hulanda Kari- 
bense ku dia 24 di aprel 
ultimo gabinete hulandes a 
publiká i ku ta konektá 
perfektamente riba nos 
propio Plan di Naturalesa 
Boneiru ku resientemente 
nos a presentá na Konseho 
Insular pa aprobashon. 
Naturalesa na Boneiru no ta 
di balor pa Hulanda so, pero 
pa henter mundu, asina 
gobiérnu hulandes ta 
enfatisá. Enberdat Boneiru 
tin ekosistemanan uniko, 
na kua nos ta gradisi entre 
otro nos fama komo para- 
diso pa sambuyadó. 

Ophetivo di e Plan di 
Maneho pa Naturalesa i 
Medio Ambiente ta pa 
promové preservashon i 
rekuperashon di naturalesa 
na Boneiru i nos islanan 
ruman Sint Eustatius i 
Saba. Na tur tres isla na- 
turalesa ta bou di preshon. 
Asina por bisa ku kalidat di 
e refnan di koral i ku esei 
henter bida bou di laman 
durante e ultimo déka- 
danan a deteriorá kon- 
siderabelmente. 

E menasa ta bini prinsi- 
palmente di pafó: konta- 
minashon di oséanonan, 
entre otro pa motibu di ba- 
shamentu di awa shushi 
no-purifiká i otro tipo di 
shushi, manera kantidat- 
nan enorme di pléstik. Kam- 
bio di klima ta hasi esaki 
mas pió ainda. Riba tera ta 
e miles di kabritu i buriku 
ku ta kana lós ku ta kometé 
un asalto riba nos biodi- 
versidat. 


E plan di maneho pa 
naturalesa di gobiérnu 
hulandes no por a stóp e 
desaroyo aki sufisiente- 
mente. A bira tempu pues 
pa un vershon nobo ku 
medidanan ku ta bai mas 
leu. Entretantu protehá so 
no ta sufisiente mas, mes- 
ter invertf tambe fuerte- 
mente den rekuperashon. 
Den e sentido aki e plan ta 
kompletamente den liña ku 
nos ambishon pa bira un 
Blue Destination, kaminda 
un desaroyo sostenibel ku 
preservashon di naturalesa 
i kultura ta para sentral. 

Vários ministerio, asina 
e plan ta mustra, ta dis- 
puesto pa den e añanan 
binidero kontribuf finan- 
sieramente pa salbaguardá 
naturalesa i mehorá medio 
ambiente na Hulanda Kari- 
bense. No ta fásil pa de- 
terminá si e suma ku nan 
ta priminti ta sufisiente, 
pero e konklushon ku for di 
awor por saka kaba ta ku e 
kontribushon di Boneiru 
mes no por ta grandi. 

E kompensashon liber 
ku anualmente nos ta risibf 
for di e fondo di BES pa hopi 
aña kaba ta muchu abou pa 
por ehekutá nos tareanan 
insular manera mester ta, 
prinsipalmente den kaso di 
eliminashon di retraso. E 
echo aki ta obligá Kolegio 
Ehekutivo pa hasi 
eskohonan imposibel for di 
un kantidat grandi di 
prioridat, un mas urgente 
ku otro. 

Banda di esei durante e 
ultimo añanan pobresa a 
oumentá konsiderabel- 
mente. Ya for di promé ku 
krisis di corona 4 di kada 10 
kas di famia tabatin un 
entrada ku ta bou di e mi- 
nimo di eksistensia. Mini- 
sterio di Asuntunan Sosial 
i Empleo a priminti di tapa 
e buraku entre sueldo 
mmimo i ónderstant i loke 


ta nesesario pa alkansá fin 
di luna, pero pa hopi aña 
ainda hopi boneriano na 
promé lugá lo tin ku wak 
kon pa sobrebibi. Nan tin 
hopi otro preokupashon ku 
no ta naturalesa. 

Un otro sirkumstansia 
ta kresementu di pobla- 
shon. Prinsipalmente pa 
motibu di imigrashon esaki 
den 10 aña di tempu a 
oumentá di 13.000 pa mas 
óf ménos 21.000. Un 
kresementu mas aleu, 
manera Ofisina Sentral di 
Estadistika ta pronostiká, 
ta nifiká mas kas, mas in- 
frastruktura, mas uso di 
koriente, mas shushi... Esa- 
ki ta suprayá e nesesidat pa 
un maneho di establesi- 
mentu duradero, tambe na 
interes di outentisidat di 
nos isla. 

I awor nos turismo: nos 
ta para pa un kresementu 
responsabel i paralelo na 
esei nos ke kambia e ak- 
sento i poné riba turismo di 
kalidat, riba bishitantenan 
ku ta bini pa e karakteris- 
tikanan di e Boneiru ou- 
téntiko: naturalesa, kultura 
i trankilidat. Esei no ta bai 
di un dia pa otro. Nos no 
por eliminá e entradanan di 
e tipo aktual di turismo 
krusero i e aporte di esei na 
empleo den un solo tiru. Pa 
medio di maneho di preis 
(oumentá impuesto pa 
pasaheronan krusero) i 
mehorashon di produkto 
nos ta purba atraé un gru- 
po di enfoke mas selektivo 
ku, pa loke ta trata tamaño 
i interes, ta pas mas mihó 
serka Boneiru. 

Un otro realidat ta e 
forsa di ehekushon di e 
aparato gubernamental in- 
sular. Komo konsekuensia 
di e Akuerdo Interguber- 
namental ku ministerio di 
Asuntunan Interno i Rela- 
shonnan den Reino nos a 
kuminsá un trayekto pa 


mehorá esaki. Sinembargo 
por lo pronto e departa- 
mentu ku ta okupá su mes 
ku naturalesa i medio am- 
biente no ta sufisiente- 
mente ekipá pa duna un 
aporte signifikativo na 
ehekushon di e Plan di 
Maneho pa Naturalesa i 
Medio Ambiente. 

Si gabinete hulandes 
realmente ta haña natura- 
lesa di Boneiru asina ba- 
lioso manera nan a formulá 
den e Plan di Maneho pa 


Naturalesa i Medio Ambien- 
te, e ora ei ta bon si e man- 
datarionan konserni sigui 
ehémpel di ministerio di 
Enseñansa, Kultura i Sien- 
sia ku den término di algun 
aña a logra hisa kalidat di 
enseñansa na Hulanda 
Karibense for di leu bou di 
nivel te na un sufisiente 
fuerte. 

Na e momentunan aki 
tur nos atenshon i energia 
ta dirigf riba salu publiko i 
suavisashon di e impakto 
sosial i ekonómiko di e krisis 
di corona. Esaki no ta ni- 
fiká ku nos komo Kolegio 
Ehekutivo di Boneiru no ta 
dispuesto pa hasi tur loke 
ta na nos alkanse pa salba 
un di e ekosistemanan mas 
ekstraordinario den henter 
reino hulandes. Nos ta ver- 
wagt meskos di gabinete 
hulandes. 

Kolegio Ehekutivo di 
Boneiru 


PADI LANTI KU Fl RMESA 

Skritura: Nehemias 4:1-16 
"... nos tur a bolbe na e muraya, kada un na 
su trabou." v,15(BS) 

Hopi hende awendia ke biba manera nan ta deseá, 
nan no ke bandoná loke nan gusta i ora algu 
stroba nan di alkansá nan meta, mesora nan ta 
reklamá. E konvikshonnan ku un tempu tabata 
dirigi nos akshonnan, fásilmente ta disparsé 
pasobra emoshon ta prevalesé riba e rason. Esei 
ta pone ku sirkunstansia ta bai dominá riba e 
ideanan na lugá di fieldat. Kisas esaki ta un di e 
kousanan di debilidat den relashon humano. 
Fieldat no ta manera plaka komun den sirkulashon, 
i parse ku e uniko aspekto konstante, ta ora bo 
kambié. Balornan manera: fe, famia, vokashon, 
nos tin e tendensia di duda den nan. Esaki ta e 
diferensia entre e aktitut di hopi personahe den 
Beibel. Aunke e situashonnan tabata atverso, tóg 
nan no a renunsiá prinsipionan divino. Daniel 
tabata rekonosé pa su karakter firme. Su 
amigunan ku a preferá pa nan tira nan den fórnu 
di kandela, ma no a renunsiá nan fe, a haña 
atmirashon di Nabukodonosor. Asina rei a 
bendishoná Dios di Israel pa motibu di e balentia 
di hóbennan i a tuma medidanan drástiko kontra 
tur esnan ku no a respetá nan (Daniel 3). 
Sanbalat tambe a purba stóp Nehemias pa e no 
kumpli ku e boluntat di Dios, pero tur e trampanan 
no a desanimá Nehemias. 

Nehemias mester a rekonstrui e murayanan di 
Jerusalem i asina el hasi. Oposishon tabata pisá, 
hopi enemigu, pero e determinashon pa alkansá 
su meta a sostené su ánimo. Si nos skrudiñá e 
palabra di Dios diligentemente den orashon, lo 
no tin ningun motibu pa desviá for di loke Dios 
ke pa nos hasi. Nos komodidatnan nunka lo 
stroba nos di traha konforme e boluntat di Dios. 
Alicia Ituarte, Uruguay Ora tin kontratempu, nos 
mester pidi pa forsa renobá 
Saká for di: 

Alimento Pa E Alma, un produkshon 
di Trans World Radio Bonaire. 

JSustfn tempu bteu 



Personal di fábrika tekstilero di Boneiru. Promé tabata Schuncks 
Kledeningindustrie, despues Bonaire Confectie Fabriek (BOCOFA) i Jinalmente 
CAMBES. 


Programanan di Bonaire.tv 

Telbo kanal 70 
Flamingo TV kanal 23 

Dialuna 18 mei 


12:00 Herensia: 

Fortunata 'Chata' 
Scherptong-Clarinda 
13:00 AkiBoneiru: 

Robby Schouten 
14:00 Programa: 

Kuranderia 2017 


16:00 Programa: 

Prayer & Intersession 

16:30 Programa: 

Apel di Oro 
17:00 Luna Yen 

Maart 2020 

19:30 Puerto Latino: 

Luis Zárraga 


20 

o 

o 

Herensia: 

Alvin Chacuto 

21 

o 

o 

Aki Boneiru: 

20 aña Herensia Ivan Wilson 

22 

o 

o 

Herensia: 

Servilia Christiaan 

23 

o 

o 

BAPA: 

Rudolfo Valentino 'Vale' Croes 


Tur mérdia 12’or ta kuminsá un 
programashon nobo di 4 ora. 

E programashon aki ta ripiti pa 
24:00. 


H Istor 1»a I Kultura I Naturales-a 




MONCHI & TONCHI 

Ami tin masha problema ku 
e asuntu di héntsénitaizer 
ei bo sa Tonchi. 
v J 

r x a 

Awél si. Ami tambe. Nos man- 
nan pokopoko ta birando 
alkoholista. 

c__ J \ 

f\ W\ 

/ •/ i ✓ 

Hende di 
Boneiru 


TINCHI 

Martinus Antonia a 
nase dia 11 di yilli 
1899 naBoneiruite 
na su morto el a biba 
den e kas Antriol nr. 
501.Despucskua 
kambia numbeman di 
kas e adrés a bira 
otro. Su nómber di 
kariño tabata Tinchi. 
Ankc Tinchi su fam 
ta ofisialmente skirbi 
komo Antonia dcn su 
buki di trabou, tin hende ta bisa ku su fam real 
tabata Anthony. E tabata kasá ku Mercelina 
Catharina Braafhart, kariñosamente yamá Catrin. 
Braafhart ta un famia ku tin hopi relashon ku e área 
di Tanki Abou. Ei banda mayoria di Braafhart-nan 
tabata biba. 

Tinchi su spesialidat di trabou tabata seramentu di 
trankera di yatu. Den e kalidat aki el a traha masha 
hopi pa Jose Marten, un hómber di hopi influensia 
den e promé mitar di siglo pasá na Boneiru. Jose 
Marten tabata biba na Antriol (aktual Kaya Papa 
Comes) i e tabatin diferente kunuku, entre otro 
Leewarden, situá na Tra’i Montaña, un masoménos 
mitar kilometer pabou di Tariki Maraka. Tambe e 
tabatin un kunuku na Gumbu (Tres Krus) i un 
kunuku kaminda e bario Kibrahacha ta situá 
aktuaimente. 

For di e matrimonio entre Tinchi i Catrin a nase un 
yu: DomingaMaria. Su nómber di kariño ta Marita. 
Tinchi tabata un hómber ketu i humilde. E tipo di 
Boneriano ku kasi bo no ta topa kuné mas riba e isla 
aki. E tabatin te na ultimo un kunuku nortost di Seru 
Angola. Tur dia, te na su edat haltu, Tinchi tabata 
bai e kunuku aki riba su baiskel. 

Di Seis Djadumingu di Pasku di Resurekshon 


: Echonan 8, 5-8 . 14-17 
: Salmo 66, l-7a . 16-20 
: 1 Pedro 3,15-18 

: Huan 14, 15-21 



Promé Lektura 
Salmo 

Di dos Lektura 

Evangelio 

Spiritu Santu ta presente 
den bida di e persona ku ta 
sigui Kristu Resusitá. Taba- 
ta Hesus mes ku a presentá 
na nos defensor asina digno. 
E Maestro sa bon ku nos tin 
mester di yudansa i kompafio 
den nos kanamentu riba ka- 
mindanan di mundu. 

“57 boso ta stima mi, 
boso lo kumpli ku mi man- 
damentunan .” Bon kuminsa- 
mentu. Stima di bérdat, seg- 
un manera di Dios, ta obe- 
desé suboluntat. Pero... kon 
un persona por obedesé esun 
ku e NO konosé ? 

Tin hende ku ta “pensa” 
ku nan ta kere den Dios. Otro- 


nan ta bisa “ku nan tin fe”. 
Algun ku ta “kere den Dios 
mas ku den ningun hende...” 
Pero eksperensia vital di fe 
ta bai den otro direkshon. No 
ta sufisiente kere ku tin fe; 
mester biba FE den profun- 
didat di kurason i den bida 
diario. Nos ta mira ku 
frekuensia kon hende ku ta 
bisa ku e tin fe ta biba den 
un realidat inmadurá, di 
manera infantil, pegá den 
suseso di pasado. Hesus ta 
priminti nos un Defensor pa 
di tal forma e eksperensia di 
fe den nos bida ta purifiká i 
ta aserká Dios mas i mas. 

E Defensor ku Hesus ta 


pidi pa nos ta “e Spiritu di 
Bérdat, p’asina e ta Sem- 
per ku boso.” No ta eksag- 
erashon si bisa ku den hopi 
aspekto di nos bida personal 
i sosial e bérdat a pasa pa di 
dos lugá. 

Di Kiko e Spiritu di Bér- 
dat ku Hesus ta priminti 
nos, ta defendé nos?: 

Na promé lugá e ta de- 
fendé nos di nos mes, di nos 
temoman, di nos skondemen- 
tu pa e bérdat personal. Nos 
ta disfrasá loke nos ta dilanti 
otronan pero nos ta asina in- 
geniosoku nostamontatam- 
be un kamaval interior i nos 
ta kaba keriendo ku esaki ta 
e bérdat di nos bida. Nos 
mester di un defensor pa nos 
mes. Nos komo kristian ta 
konsiente di e fragilidat hu- 
mano, di esun di nos i di 
otronan. Nos sa ku nos ta hasi 
proyektonan grandi den tur 
aspekto di bida, pero hopi bia 
tur kos ta keda na desepshon 
grandi. E Spiritu di Bérdat 
(Dios) ta pone nos den reali- 
dat di nos naturalesa. E no ta 
laga nos kere ku nos ta mas 
grandi ni ménos di loke en 
realidat nos ta. 

E ta defendé nos tambe di 
e mundu ku no ke konosé ni 
mira Dios. E kestion no ta 
alehá di e mundu óf no, e pun- 
to ta di sa di ta riba mundu 
manera Dios ke. E reto di 
kristiannan ta sigui siendo “ta 
riba mundu sin ser di mun- 
du.” Esun ku no ta stima no 
konosé Dios i esaki ta sur- 
pasá e propio eksperensia 
personal i ta kombérti den 
algu publiko: un persona ku 
no konosé Dios ta un skla- 
bon di un mundu kaminda 
loke Dios ta bini pa trese pa 
nos no ta eksisti. Un mundu 
sin Dios ta e frakaso di pro- 
fundo realidat humano. 

E ta defendé nos di ideo- 
logianan ku ta purba skonde 
realidat propio i dignidat hu- 
mano. Bou di preteksto di ig- 
ualdat i di dignidat, hu- 
manonan ta ofresé na nos 
kada be di nobo altemati- 
vanan kaduká ku aparente- 
mente ta duna kontesta na e 


kurason humano. Hopi kris- 
tian por kai den e tentashon- 
nan ei. Pensa ku ideologian- 
an di mente humano ta mas 
kompleto ku mente di Señor 
por hiba nos na un outéntiko 
frakaso di eksistensia. E ser 
humano no ta splika su mes 
pa medio di sikologia, sosi- 
ologia óf kualke otro siensia 
humano. Tur e disiplinanan 
aki ta ligá na realidat, pero e 
kontesta na e ser humano 
semper tin ku pasa i yega na 
su kurason. Tur sobra ta uni- 
kamente bon intenshon. 

E ta defendé nos di nos 
divishon interior. Hopi bia ta 
sosodé ku nos no sa na kua 
lugá nos tin ku pone Dios den 
nos bida: den sentimentu? 
den pensamentu? den ra- 
sonamentu?... Pasifikamentu 
Dios tin ku okupá nos reali- 
dat interior. Ta loke nos ta 
yama kombershon. Pero ko- 
mbershon ta un proseso ka- 
minda hopi biaha nos ene- 
migu prinsipal ta nos mes. E 
Defensor ta bini pa orientá 
nos riba nos kaminda diario. 

Hesus no ta bandoná nos. 
Ora nos ta skucha un perso- 
na bisa “Dios a lubidá riba 
mi...” nos ta kórda semper e 
palabranan aki. E sa di nos 
miserianan i proyektonan, E 
konosé e lodo for di kua nos 
a ser trahá. 

No desesperá ora tur kos 
den bo bida ta bai malu óf 
den forma regular. No laga 
problema hundi bo bida; laga 
bo bida hundi den e proble- 
manan. Semper nos ta 
perkurá di tin Dios presente 
den nos bida, Dios ta bai ku 
nos segun e ritmo ku nos por 
kana.. Si nos kana, E ta ban- 
da di nos.. Si nos para, E ta 
para ku nos. Si nos sinta pa 
sosegá, E ta sosegá banda di 


nos. Si nos kore, E ta kore 
banda di nos.... Tin hende ku 
ta pasa henter nan bida frus- 
trá pasobra nan ke bai na e 
ritmo di Dios. Esaki pa e 
hendenan aki ta poko ménos 
ku imposibel. Su paso ta mu- 
chu mas largu i profundo ku 
esun di nos. E kos ta pa kana 
huntu ku Dios den nos bida. 
Trata pa semper nos ta ban- 
da di djE i sa ku E ta adaptá 
su mes na nos paso. Nos 
proseso ta su kaminda. Dios 
ta adaptá su mes na e reali- 
dat di kada hende sin laga 
di ta Dios. E no ta un Señor 
na nos midi, sino ku ta nos 
lagando E aserká nos bida 
nos ta hasié kaminante di nos 
propio kaminda. Ni E ta 
pérdé su identidat ni nos 
esun di nos. Nos ta distinto 
pero nos ta bai huntu riba la- 
mannan di mundu. 

“Esun ku akseptá mi 
mandamentunan i kumpli 
ku nan, t’e ta esun ku ta 
stima Mi.” (v.21) Den un 
parokia nan ta siña e mucha- 
nan ku e mandamentunan ta 
dies mas un. Nan no ta 
diesun. E mandamentunan ta 
dies, pero ta kórda nan riba 
esun di “Un mandamentu 
nobo mi ta duna boso; “Ku 
boso lo stima otro manera 
AMI ta stima boso ...” 
Kumpli ku e dies manda- 
mentunan mas un ta hasi Dios 
presente den nos bida i den 
esun di otronan. Sefior ta sig- 
urá nos ku bibando e reali- 
dat aki ta manera e ser hu- 
mano ta realisá su mes komo 
hende i komo kreyente, pa 
laga nos “mira” e realidat 
aki nos mester di un Defen- 
sor pasobra hopi bia nos 
mirada ta insufisiente... i nos 
kurason tambe... 


Awe ta un dia diferente 

Awe lo mi eliminá di mi agénda dos dia: ayera i mañan. 

Ayera tabata pa siña i mañan lo ta konsekuensia di loke 
mi por realisá awe. 

Awe lo mi enfrentá bida ku e konvikshon di ku e dia aki 
hamas lo bolbe. 

Awe ta e ultimo oportunidat ku mi tin pa biba intensa- 
mente, pues ningun hende ta sigurá mi ku mainta lo bolbe 
habri. 

Awe lo mi tin e brio di no laga ningun oportunidat pasa, 
mi uniko altemativa ta esun di triunfá. 

Awe lo mi inverti mi rekurso mas importante: mi tempu, 
den e obra mas trasendental: mi bida; kada minut lo mi 
realisá ku pashon pa hasi di awe un dia diferente i uniko 
den mi bida. 

Awe lo mi desafiá kada opstákulo ku ta presentá na mi, 
ku e fe di u mi lo vense. 

Awe lo ta e resistensia na pesimismo i lo mi konkistá 
mundu ku un sonrisa, ku e aktitut positivo di spera 
semper lo mihó. 

Awe lo mi hasi di kada tarea ordinario un ekspreshon 
sublime, demostrando den kada momento e grandesa di 
mi ser. 

Awe lo mi tin pianan riba tera komprendiendo e realidat 
i e mirada den streanan pa inventá mi porvenir. 

Awe lo tin tempu di ser felis i lo mi laga mi aroma i mi 
presensia den kurason di otronan, kombértiendo kada un 
di mi akshonnan den manifestashonnan di amor. Semper, 
semper... 

Prólogo 

Semper mi kier a skibi un historia 
tokante mi tempu komo mucha. E 
temporada for di komienso di mi 
nasimentu te ku mi despedida di e 
tempu ei Antia Hulandes na 1975, por 
a konsiderá komo un kapitulo será, parti 
den dos époka. 

E propósito di mi historia no ta pa 
konta solamente kiko tur mi a hasi den 
mi hubentut na Bonaire. Mi kier logra 
tambe trese rekuerdo di añanan 60 i 70 
na Bonaire tokante hende, instansia i 
aktividatnan ku mi a siña konosé óf 
partisipá aden, spesialmente den mi 
barionan Antriol i Playa. 

Ademas mi kiertrese den e rekuento 
akf palabranan ku tabata usa e tempu 
aya i asina trata na yuda konservá nos 
papiamentu boneriano. Por topa uso di 
palabra aki den ku ya no ta papiá mas 
pa nos bonerianonan djawendia. 

Mi kier enfatisá ku mi no a hasi 
ningun investigashon promé. Pues por 
tin sierto kos ku kisas no ta kuadra 
kompletamente, pero den liñanan grandi 
e ta historia di mi infansia, skibi manera 
mi ta rekord’é. 

Tambe mi a trata na evitá pa usa 
sierto nómbernan di kariño risibi pafó 
di kas. Pero tin kaminda no tin moda di 
hasi, pasobra t’asina tur hende sa ta 
ken mi ke mén. Mi diskulpa pa esei, 
pero mi sa ku tin hende ku ta karga e 
nómber asina tantu aña, ku nan no ta 
preokupá mas si yama nan asina. 

Mi kier dediká e historia akf na tur 
mi amigunan di infansia, konosf- i 
famianan, sperando di por lanta sierto 
nostalgia i rekuerdo serka nan. Mi ta 
spera ku nan lo tin hopi plaser lesando 
mi historia. 



NAPI 

SU STORIA 

Pa: Napi Boehhoudt 


Un danki tambe na tur esnan ku a 
kontribuf ku material, informashon i 
remarke pa por a yega na algu ku lo kai 
na agrado di e lesadónan. Mi historiata 
karga e titulo: Napi su historia komo 
mucha na Bonaire 

Pa esnan ku kier sa kon a sigui ku 
mi despues, mi tin ku bisa ku tur kos a 
sigui bon. Despues di mi estudio na nivel 
di HTS den eléktrotéknik na Hulanda, 
mi a bai traha na GEBE St. Maarten na 
1979. Mi a keda aya 4 aña i djei mi a 
haña trabou na Kórsou. Aki mi a traha 
na Kodela/Aqualectra te na mi penshun. 
Tabata algu mas ku 30 aña di servisio 
na Kórsou i 35 aña na tur di labor i sem- 
per den un kompania di utilidat. 
Aktualmente mi ta disfrutando di mi 
penshun for 2014. Mi ta kasá i nos tin 4 
yu, di kua 3 ta bibando den eksterior. 

Semper mi a keda bishitá Bonaire, 
pero pegá aktualmente ku biahamentu 
pa motibu di e pandemia COVID-19 (Co- 
rona Virus). Ban mira! 

Mayor i welonan 

Mi nómber mes ta Napoleon. 
Nómber di kariño ta Napi. Mi ta yu di 
Smith Boekhoudt i Eusebia Ignacio, ku 
despues ta kasa i bira Boekhoudt. 


■V 








Domingo (Dun Ignacio), mi welo 
di banda di mama. 

Smith ta yu di Tacu i Bessy, miéntras 
Eusebia ta yu di Domingo (Dun) i Luisa, 
kariñosamente yamá Wicha. 

Eusebia a lanta serka yufrou Carlo 
Rosaria na Playa dilanti misa. Komo 
Wicha i Dun, manera tabata yama pues 
su mayornan, tabata biba na kunuku, 
yufrou Carlo a tuma Nicha, manera nan 
tabata yam’é, den kas p’asina e por a 
bai skol na Playa mas fásil. Ei e la keda 
te ora el a kaba skol básiko i despues 
a regresá serka su mayornan. 

Na Antriol nan tabata yam’é Chechi, 
miéntras na Playa e tabata Nicha. Ei 
serka yufrou Carlo tambe a biba un 
mucha ku tabata yama Kachi Martijn, 
ku despues a bai biba na Brasil. Du- 
rante Nicha su tempu na Playa e tabata 
bon amiga ku Dudi, yu muhé di Tacu 
Boekhoudt. 

Wicha i Dun tabata biba gran parti 
di nan bida na kunuku banda di Gurubu, 
paribadi e kunuku San Bernardo i pabou 
di Bonabistadi famia Provence. Wiként 



nan sa bin kas na Antriol pa bende nan 
kosnan di kunuku ku nan konosfnan. 
Banda di hariña di mainshi chikf, nan 
sa mata kabritu riba pedido pa bende e 
karni. 

Apartedi Nicha, Dun i Nichatabatin 
dos yu hómber ku na edat hóben a sali 
kas i subi barku bai nabegá, manera hopi 
bonerianonan tabata hasi e tempu aya. 
Dun mes, promé ku el a kasa ku Wicha, 
a kórta kaña un temporada na Cuba. 




Nicha i Smith 

Nicha a bai skol di sur (St. 
Bernardusschool) na Playa i siña kose 
i hasi obra di man. Skol tabata dilanti 
kas di yufrou Carlo, pues djis krusa 
kaya. 

Dor di su amistat ku Dudi, Nicha a 
bin konosé Smith, ku kende el a bin 
kasa. Smith mes ta yu di un 
komersiante ku yama Izaak Boekhoudt, 
mihó konosf komo Tacu. E tabata biba 
na Playa Pariba i despues a muda pa 
Sabana. 

Tacu tabatin boto den Lac, tambe 
kunuku i tienda. Smith ku algun otro 
ruman a nase na Playa Pariba, pero 
algun di esnan mas hóben a nase na 
Sabana. 

Despues ku Nicha i Smith a kasa, 
nan a bai biba na Antriol na kas di Wicha 
i Dun. E kas tabatin sufisiente espasio 
pa por a kuminsá un famia. 

(Ta sigui otro siman djaluna: 
NASEMENTU) 


Yuda nos tene 
nos playanan limpi 



www.extraboneiru.com 

SZW ta duna empresarionan 
espasio pa start di nobo 


KRALENDIJK - Duna- 
dónan di trabou ku ta hasi 
uso di e areglo di emer- 


Gezaghebber a bisa ayera 
tardi den e konferensia di 
prensa di dos bes pa siman 
ku el a haña petishon di 
Defensa pa e barku militar 
MS. Zeeland bishitá Bo- 
neiru for di awe djasabra te 
ku 19 di mei. Ta trata un 
tripulashon di 70 persona 
ku ya a pasa basta tempu 
riba laman, pues karentena 
no ta nesesario. 

"Nan petishon ta pa ta 
na Boneiru pa 3 dia liber i 
a honra e petishon aki. A 
pone kondishonnan estrik- 
to si ku e tripulashon me- 
ster kumpli kuné pa nan 
por baha di e barku. Por 
ehémpel nan no mag di bai 


gensia di SZW pa haña 
sosten den nan gastunan di 
suéldu, no mester hasi 


mas ku 10 hende huntu na 
un sitio. I asina tin vários 
regla mas ku nan mester 
kumpli kuné", segun Rijna. 

Na momentu ku e barku 
yega awe djasabra mainta 
Chris de Vogel, represen- 
tante di kolóm di kuido 
médiko, lo subi abordo di e 
barku pa splika e tripula- 
shon ta ki ta e regla i kondi- 
shonnan. Nan ta konta pa 
tur miembro di tripulashon. 
E petishon di defensa aki ta 
pas den e maneho di Tim di 
Maneho Insular, Eilandelijk 
Beleids Team (EBT). E tim a 
konsehá pa suavisá e 
medidanan di emergensia 
tiki tiki. 


notifikashon di kambio 
mas pa e restu di e periodo 
ku e areglo ta na vigor. Di e 
forma aki nan ta haña mas 
espasio pa wak si i di ki 
forma nan por amplia nan 
aktividatnan komer-sial 
atrobe. Lo no prosesá 
formularionan di kambio 
entregá kaba, a ménos ku 
nan ta den bentaha di e 
petishonario. 

E suavisashon di medi- 
danan relashoná ku kom- 
batimentu di corona ta du- 
na kompanianan mas posi- 
bilidat. Pero, pa motibu di 
distansiamentu sosial i 
ousensia temporal di tu- 
ristanan, e merkado a 
kambia. Unidat di SZW di 
RCN ke duna dunadónan di 
trabou te ku 12 di ytini 
espasio, pero miéntras 
tantu e nivel di e apoyo lo 
no kambia. Ta na e duna- 
dónan di trabou pa huntu 
ku nan empleadonan yega 
na palabrashonnan tokan- 
te ponementu di personal 
na trabou atrobe. 

Na e momentu aki ta 
negoshando huntu ku Mi- 
nisterio di SZW riba pro- 
longashon di e areglo di 
emergensia. Si ta kontinuá 
ku e areglo bou di eksa- 
ktamente e mes kondishon- 
nan, ta tópiko di kombersa- 
shon ainda. Asina stipulá e 
areglo nobo e unidat di SZW 
lo duna informashon 
tokante esaki. 

Empresarionan indepen- 
diente ku ta hasi uso di e 
areglo di emergensia di 
SZW mester hasi notifika- 
shon di kambio si nan en- 
trada kambia den e periodo 
te ku 12 di yuni 2020, pa 
por adaptá e suplemento di 
ingreso na e situashon 
nobo. Trahadónan ku pa 
motibu di corona a pérdé 
nan trabou i ta hasi uso di 
e areglo bou di nan propio 
nomber, tambe mester yena 
e formulario di kambio na 
momentu ku nan tin trabou 
atrobe. 

Mas informashon tokan- 
te e areglo di emergensia ta 
disponibel riba www.rijks- 
dienstcn.com/covid- 19. 
Empresarionan na Boneiru 
por dirigi nan mes pa 
konseho na Kámara di 
Komersio via steunl- 
oket@KvKbonaire.com. 


Den persona di Chris de Vogel 

Sektor médiko ta haña refuerso 
kontra COVID-19 

KRALENDIJK - Gezag- 
hebber Edison Rijna a pre- 
sentá ayera señora Chris de 
Vogel komo refuerso pa e 
kolóm médiko di Boneiru ku 
ta atendé ku COVID-19. E 
señora mes tambe a hiba 
palabra. 

Chris de Vogel tabata re- 
sientemente manager di 
programa di COVID-19 di 
Geneeskundige Hulpverle- 
nings Organisatie in de 
Regio, GHOR na Haag- 
landen. El a bini Boneiru pa 
yuda despues ku e tabata 
den karentena obligatorio 
pa 2 siman. De Vogel a 
kuminsá e siman aki komo 
manager di krisis pa kolóm 
di salubridat i kuido médiko 
i ta konsehero di e kolóm 
aki den EBT. 

Rijna a indiká: "E tin un 
un trayektoria hopi largu 


Peanuts Fresh Market & Cafe 

is opzoek naar; 

Customer Service Supervisor 

-Direct leiding geven aan het customerservice-team 
-Het uitvoeren van 'training on the job' aan collega's. 
-Specifieke kennis in het prepareren van koffie is een 
pre. 

-Gedegen kennis van de engelse taal is een vereiste. 

I nteresse? Stuur een email naar 
everybody@peanutsbonaire.com 


riba tereno di maneho di 
krisis i den salubridat pu- 
bliko. Na vários okashon e 
tabata na Boneiru pa duna 
sosten na nos servisio di 
salubridat publiko. Pues e 
no ta un deskonosi pa 
Boneiru." 



A honra petishon di barku 
militar mara na Boneiru 

KRALENDIJK 




ENTIDAT PUBLIKO 

BONEIRU 


REUNION KONSEHO INSULAR 



Presidente di Konseho Insularta partisipá ku tin un reunion 
publiko (formashon di opinion) djamars 19 di mei 2020 18:00 
or den sala di reunion di e konseho na Passangrahan. Ta 
trata kontinuashon di e reunion di skórs di 12 di mei 2020. 

Agénda: 

5. Anulashon di ordenansa insular pa kambio di lei riba 
sobretasa impuesto di propiedat inmóbil Boneiru 

6. Tratamentu di ordenansa insular pa kambio di lei 
riba sobretasa impuesto di propiedat inmóbil 
Boneiru 

7. Pregunta (mas aklarashon) tokante derecho di 
residensia 

8. Klousura 

Pa tratamentu di punto di agénda 6 i 7 ta invitá Kolegio 
Ehekutivo i su konseheronan pa ta presente. 

Ta publiká invitashon pa e reunion aki riba e parti publiko di e 
sistema di informashon di Konseho Insular 
(www.konsehoinsular.com). Si tin dokumento ku tin di aber ku 
punto di agénda 5 i 6, por tira bista den esakinan na grefi. 

Ta transmitl e reunionnan di Konseho Insular bibu na Nos Tv i 
Dutch Caribbean TV. Porsigui e reunionnan tambe via nos 
página di Facebook. 


E.E.Rijna 

Presidente 



SiJnÉbiObCb 


4 * 

I Gt* 


R.C. ANZOLA 


GlRE£HIT5.DEUAWAAitDEFL3 fc INCAS5C 


Blijkens exploot d.d. 15 mei 2020 van 
gerechtsdeurwaarder R.C. Anzola te Kralendijk 
(Bonaire), is op verzoek van Emeterio Felipe 
Ignacia, wonendete Bonaire (CN), verzoeker, tedezer 
zake woonplaats kiezende aan het kantoor van mr. 
Marga M.A. van Lieshout (Van Lieshout & Peterson 
Law Group), aan het adres Kaya Gilberto F. Croes no. 
4, voorts tot het uiteinde van de executie woonplaats 
kiezende te Kralendijk (Bonaire) aan het adres Kaya 
Gilberto F. Croes no. 2 ten kantore van 
gerechtsdeurwaarder R.C. Anzola, aan 1. Maricia 
Agripina I gnacia, wonende te Bonaire aan het adres 
Kaya Inees Domacasse no. 3, 2. Juana Francisca 
Ignacia, wonende te Bonaire aan het adres Kaya 
Mgr. Niewindt no. 27, en 3. Alle mogelijke 
belanghebbenden bij het registergoed gelegen te 
Tera Kora op Bonaire, kadastraal bekend als 
afdeling 4, sectie C, nummer 45, groot 2.733 
vierkante meter, plaatselijk bekend als Tera Cora 
no. 50, 


zonder bekende woon-verblijfplaats binnen en buiten 
Bonaire, Caribisch Nederland, gedaagden, aan het 
parket van het openbaar ministerie bij het Gerecht I n 
Eerste Aanleg Bonaire BES, betekend een 
verzoekschrift ingevolge artikel 3:200A BW BES met 
gelijktijdig oproeping van alle gedaagden om op 
woensdag 26 augustus 2020 's ochtends om 
09:10 uur te verschijnen in het Gerechtsgebouw in 
het Fort Oranje op Bonaire aan het adres Plasa Reina 
Wilhelmina, waarbij tevens wordt aangezegd dat 
gedaagden uiterlijk één week voor de behandeling 
een verweerschrift, met bewijsstukken of een 
schriftelijk verzoek om uitstel bij het gerecht kunnen 
indienen. 


Na deugdelijke legitimatie kan een afschrift van 
genoemd exploot van betekening door 
belanghebbende(n) worden verkregen op het 
onderstaand adres: 


R.C. Anzola Gerechtsdeurwaarders & I ncasso 
Kaya Gilberto F. Croes no.2 
T (+599) 700-7405/ T( + 599) 717-0425 

Rijksdienst Canbisch Nederland 


Numbernan Importante | Sosten sosial pa famia 

R iba dianan di trabou, durante orario di ofisina 



Bo tin pregunta tokante vlrOs di corona na 
Boneiru? 


rijksdienstcn.com/covid-19 
0800-1351 (grátis) 


Bo ke papia tokante di strés na kas óf tokante 
kon pa atendé ku yu? 


Sentro pa Hubentut i Famia 

701-5257 



Bo ta preokupá pa seguridat di mucha? 


JGCN 

715-7201 



Bo ke papia ku un trahadó di Tim di Bario? 


Tim di Bario 

717-1714 



Bo famia mester di un pakete di kuminda? 

Of bo no por paga akohida pa mucha, WEB. 
hur (di kas), internét mas? 


yudami(S)bonairegov.com 
0800-1351 (grátis) 



Bo mester di ayudo ku lesa. skirbi óf 
yenamentu di papel? 


Fundashon Forma 
♦599 785-7314 (yoma ófWhatsApp) 


r- 

Pa notihkashon agudo di violensia doméstiko, 
abusu di mucha óf otro situashon di emergensia. 

YAMA911 

L J 



(semper alhansobel ) 

Bo ta viktima di kualke echo kastigabel pa lei i bo 
mester di sosten emoshonal? 

Oñsina Yudansa 
Pa Viktima 
717-6181 

J 


Protehá bo mes i esnan rondó di bo 

huntu 


kontra corona 







